Divizoù Hollek Gwerzhañ - BreizhVOD\nAn divizoù gwerzhañ hag implijout hollek amañ skrivet zo o fal termeniñ an doareoù ha divizoù gwerzh lakaet e pleustr gant BreizhVOD ha BreizhVOD+. Kinnig a ra BreizhVOD d’e sellerien ha dre hanterouriezh al lec’hienn-mañ, ur renabl programmoù klewelet (anvet “Ar Programmoù”) a-drugarez d’ur servij video diouzh ar goulenn a ro ar gwirioù da sellet ouzh ur programm war ur prantad amzer termenet pe didermen. Kinnig a ra ar servij BreizhVOD+ ur sistem feurmiñ filmoù hollek dre goumanant.\nAr programmoù kinniget zo ar re a vez gwelet el lec’hienn nemetken. BreizhVOD ha BreizhVOD+ a c’hell tennañ programmoù eus ar renabl kinniget el lec’hienn pa gar.\nPeurreizh e-keñver ar reolennoù e talvoud evit ar pellwerzhañ dre Internet eo an divizoù hollek-mañ, en o zouez ar melladoù L 111-1, L 113-3, L 121-18 hag ar re all war o lerc’h eus Kod ar Beveziñ ha melladoù 1369-1 ha 1369-2 er C’hod Keodedel, bet kemmet pe lakaet gant al lezenn niv. 2004-575 eus an 21 a viz Even 2004, he fal reiñ fiziañs en armerzh niverel.\nRen a ra an Divizoù Gwerzhañ Hollek-mañ ar servijoù kinniget dre hanterouriezh al lec’hienn www.breizhvod.com nemetken.\n1 Tachenn implij\nRet eo lenn an Divizoù Gwerzhañ Hollek-mañ penn-da-benn evit gellet implij ar servij Breizhvod hag asantiñ anezho en o fezh.\nTalvezout a ra neuze e asant implijer al lec’hienn-mañ an Divizoù Hollek Gwerzhañ en o fezh kerkent ha ma vez o c’hourc’hemenn ur programm kleweled pe pa gas un evezhiadenn pe un ali war ur programm bennak.\nKement diviz degaset ganeoc’h ha na vefe ket diouzh hor re ne vo ket asantet nemet ha diskleriet e vefe bet ganeomp dre skrid e c’hall bezañ lakaet da dalvezout.\nForzh pegoulz e c’hallimp cheñch an divizoù gwerzhañ-mañ gant ma lakaimp ar cheñchamantoù-se war-wel en hol lec’hienn. D’an implijer an hini eo da vont ha da lenn kement chañchamant bep tro ma ra ur gourc’hemenn.\nIl appartient en conséquence à l’Utilisateur de s’y référer lors de chaque commande sur le Site, afin de prendre connaissance de leur dernière version.\n2 Piv omp\nKinniget eo Breizhvod ha BreizhVOD+ gant\nSaez sokial : 1, straed ar Baradoz – 29 000 KEMPER\nUr gevredigezh diskleriet d’an isprefeti e Kastellin an 12 a viz Du 1998 eo Dizale\nNiverenn SIRET 43953699600028\n3 Divizoù ret a-benn prenañ\nRet eo d’an implijer bezañ 18 vloaz da nebeutañ ha bezañ aotreet gant al lezenn pe bezañ e-kerz un aotre digant e gerent evit gourc’hemenn un oberenn el lec’hienn.\nA-raok pep gourc’hemenn e aliomp hor pratikoù da deurel ur sell ouzh ar rubrikenn “Penaos implijout Breizhvod” ha gwiriekaat e c’hell implijout ar pezh a ginnigomp war Breizhvod gant e urzhiataer.\nKement gourc’hemenn eus ur programm pe eus meur a brogramm a rank tremen dre grouidigezh ur gont personel ha stag ouzh Breizhvod. Ret eo neuze d’ar pratik digeriñ ur gont hag a vo lakaet e pleustr kerkent ha ma vo skrivet un “anv” hag ur “ger kuzh” dibabet gantañ. Bez‘ e c’hello ar pratik cheñch kement titour zo war e gont pa garo.\nE ken kaz en dije ar pratik disoñjet ar ger kuzh, e c’hello goulenn ma vefe kaset dezhañ en-dro dre bostel.\nEvit krouiñ ur gont e ranker leuniañ ar follenn enskrivañ niverel. Kadarnaet ‘vo an enskrivadur war Breizhvod ha krouidigezh ar gont dre ur postel kaset d’an danvez pratik.\nAtebek eo ar pratik eus kement implij a vez graet eus e gont ha pa vefe graet gant e c’her-tremen gantañ e-unan pe gant un den all. Ma vez kavet gant ar pratik un implij er-maez lezenn eus e c’her-tremen, e rank hemañ kas keloù da vBreizhVOD ar buanañ ar gwellañ.\nAotreet eo BreizhVOD da glozañ ur gont e ken kaz e c’hoarvezfe unan eus an degouezhioù-mañ : diouer a baeamantoù, oberoù ur pratik pe eus ur gont e-maez reolennoù ar berc’henniezh intelektuel, pe n‘eus forzh peseurt ober gant ur pratik a vefe a-enep reolennoù an Divizoù Gwerzhañ Hollek-mañ\n4 Kinnig ha doareoù gwerzhañ ar programm\na) Feurmiñ ur programm\nKinniget eo d’ar pratik sellet ouzh ur programm feurmet, kement ha ma kar, hag e-doug ur prantad a 48 eurvezh adalek an deiziad feurm. Evit gellout feurmiñ ha sellet ouzh ur programm e ranker chom kennasket ouzh ur rouedad Internet.\nc) Prenañ DVD ar programm (DVOD servij)\nBez’ e c’hell ur pratik gourc’hemenn war hol lec’hienn ur gopienn fetis eus programmoù zo e stumm un DVD (ar re-mañ zo ur meneg en o c’hichen “Prenañ un DVD”). An DVD diouzh ar goulenn (DVOD) zo embannet e stumm MPEG-2 PAL. Klotañ a ra o stumm gant urzhiaterioù PC, Mac ha Linux m’o deus ar re-mañ ul lenner DVD hag ivez war lennerioù DVD hezoug pe lennerioù DVD ordinal.\nc’h) Koumananatiñ da vBreizhVOD+\nUr wech paeet ur c’houmanant miziek e vo roet an aotre d’ar pratik da sellet ouzh kement film kinniget war lec’hienn BreizhVOD+\n5 Gourc’hemenn ha penaos heuliañ ?\nheuliañ a ra ar gourc’hemenn VOD meur a brantad :\n– Dibab ur programm – pe meur a hini – gant ar pratik\n– Krouidigezh ur gont personel pe mont war ur gont bet krouet dija gant ar pratik\n– Sellet ouzh danevell ar gourc’hemenn\n– Kadarnaat ar gourc’hemenn (gwelet e vo o klikañ war an ivinell “Ma gourc’hemenn”)\n– Postel degemeret gant ar pratik o kadarnaat en-dro ar gourc’hemenn\n– Asantet da vat ar gourc’hemenn ur wech kadarnaet ar paeamant d’ar gevredigezh Dizale\nAnat deoc’h e c’hellfe BreizhVOD pe BreizhVOD+ nac’hañ seveniñ ur gourc’hemenn d’ur pratik ma vije bet trubuilhoù gantañ en a-raok.\nMa ne zeufe ket a-benn ar pratik da gaout ur programm bet prenet gantañ abalamour d’un abeg teknikel bennak e ranko kas keloù da breizhvod@breizhvod.com\n6 Prizioù ha doareoù da baeañ\nUr bajenn zo gouestlet d’ar prizioù e lec’hienn Breizhvod. Implijout a reer an euroioù hag ar prizioù kinniget zo gant taosoù hag all.\nEvit a sell ouzh ar servij DVD e vez kontet er priz : frejoù treuzkas ar programm war ur skor DVD ha priz ar bladenn. Ouzhpennet e vo mizoù kas par da bemp euro evit pep pladenn. Kaset e vo ar programm dre lizher doare “Max 2”.\nPep gourc’hemenn a rank bezañ paeet dre ar moneiz Euro, n’eus forzh ar vro ma vez urzhiet ar gourc’hemenn. Ar prizioù gwirion zo ar re merket el lec’hienn da vare enrolladenn ar gourc’hemenn (gallout a raio BreizhVOD kemm anezho pa garo). Fakturennet e vo ar programmoù war an diazez-mañ.\nRet eo da gement paeamant a denn da implij al lec’hienn www.breizhvod.com heuliañ ar reolennoù amañ da heul :\n– Paeamant dre dreuzvankadenn dre ar sistem gwarezet anvet Strike ha Citelis. Evit dont a-benn d’ober ur seurt paeamant e ranko ar pratik kas titouroù diwar-benn niverenn e gartenn-vank, deiziad klozadur ar gartenn, hag ar skrid kuzh meneget tro-kein ar gartenn. Anat eo e vo tennet an arc’hant diwar gont ar pratik kerkent ha ma vo roet an aotre digant BreizhVOD en ober, hag a-raok ma c’hellfe ar pratik pellgargañ ar programm. A bouez kenañ eo surentez al lec’hienn www.breizhvod.com. Abalamour da se e vez implijet ganeomp ur sistem gwarezet.\n– Dre chekenn pe dre gartenn evit ur gourc’hemenn DVD nemetken pe evit bezañ koumanantet da vBreizhVOD+ evit ur bloavezh. Ar chekenn zo da vezañ savet e anv “BreizhVOD”\nAr prizioù a zo kaoz anezho war al lec’hienn-mañ zo e talvoud evit ar werzh ledan met evit un implij personel. Ma fellfe d’ur pratik implijout ur programm e diavaez un implij personel, mont e darempred gant ar gevredigezh DIZALE : Dizale – 1, straed ar Baradoz – 29000 KEMPER pe skrivit deomp dre bostel darempred@dizale.bzh\n7 Perc’henniezh intelektuel\nKement skrid, ali, skeudenn fiñv pe difiñv, logo, anv ha merk meneget el lec’hienn-mañ zo gwarezet dre ar gwir war ar Berc’henniezh Intelektuel ha gwir an oberourien dre ar bed holl. Hervez ar reolennoù-mañ ez eo aotreet ar skignadennoù prevez ha digoust kinniget e diabarzh tiegezh ar pratik nemetken ha pep eilenn zo miret strizh evit un implij prevez evit ar pratik nemetken ha n’int ket aotreet evit un implij hollek.\nPep gwir all zo miret strizh.\nAr gerioù “implij prevez” ne dalvezont ket ez eo aotreet ar skignadennoù e lec’hioù foran evel kluboù, mediaouegoù, busoù, bigi, ospitalioù, tavarnioù, otelioù, skolioù,…\nEn em engouestlañ a ra ar pratik da chom hep kemm, eilañ embann, treuzkas, gwerzhañ pe skignañ e n’eus forzh peseurt doare e vefe ar programmoù klewelet.\nDre ma vez miret strizh pep gwir, kement eilad ha pa vefe un eilad hollek pe eus ul lodenn eus al lec’hienn www.breizhvod.com pe/hag eus unan eus lodennoù al lec’hienn pe eus ar programmoù klewelet zo difennet groñs.\nKinniget e vez servijoù breizhvod d’e bratikoù gant ma vo doujet ar reolennoù-mañ :\n– Chom hep eilañ, kemm pe distruj al lec’hienn pe ul lodenn eus al lec’hienn ;\n– Chom hep klask nullañ, truchañ pe lakaat reuz e n’eus forzh peseurt doare e vefe kement elfenn stag ouzh al lec’hienn pe stag ouzh surentez al lec’hienn pe c’hoazh o virout implij al lec’hienn (i) pe o lakaat divizoù evit implijout al lec’hienn pe danvez al lec’hienn (ii) ;\n– Chom hep implijout pe reiñ lañs d’ur sistem emgefre (ha pa vefe, robot, spider pe lenner all) pe implijout al lec’hienn evit kas kemennadennoù da implijerien breizhvod.com ;\n– Chom hep dastum daveennoù personel diwar-benn nep implijer eus al lec’hienn pe eus ur servij bennak eus al lec’hienn ;\n– Chom hep mont da glask implijout danvez al lec’hienn evit un abeg na vefe ket prevez ha nann kenwerzhel en un doare na vefe ket bet dezrevellet en Divizoù Gwerzhañ Hollek-mañ\nE mod ebet ne c’hello BreizhVOD pe BreizhVOD+ bezañ lakaet atebek eus implij ur programm klewelet pe eus an danvez a gaver ennañ. Ar programm kinniget zo bet savet en ur zoujañ ouzh reolennoù ar Gwir gall.\nPerzhioù ar programmoù zo termenet gant BreizhVOD hag a zo par d’ar re dezrevellet el lec’hienn d’ar mare m’eo bet kaset ar gourc’hemenn. Bez’ e c’hellont bezañ kemmet pe cheñchet da n’eus forzh mare.\nAr skeudennoù a gaver el lec’hienn-mañ n’o deus talvoudegezh ebet hag embannet e vezont war al lec’hienn evit reiñ un tañva nemetken eus ur programm.\nNe c’hello e mod ebet BreizhVOD bezañ lakaet atebek eus ur gaou bennak bet gouzañvet gant ur pratik en abeg da :\n– Un diglot teknikel bennak etre ar programmoù kaset gant Dizale ha meziantoù implijet gant urzhiataer ar pratik ;\n– Un diouer a vezañs eus al lec’hienn war ar rouedad a virfe ouzh ar pratik da c’hourc’hemenn programmoù zo pe dre vras eus n’eus forzh peseurt kudenn deknikel ;\n– Un diouer eus ur programm bennak bet kinniget el lec’hienn ;\n– Un darvoud dreistordinal – “force majeure” – evel m’eo termenet gant barnadennoù al Lez-Varn a Dorridigezh c‘hall ;\n– Un ober bennak pe un diouer a ober a-berzh ar pratik.\nNe ginnig ket BreizhVOD ur servij evit pakañ ur rouedad Internet. Ret eo d’ar pratik bezañ kennasket gant ur seurt rouedad a-raok gellout implijout Breizhvod. Ne c’hello ket neuze BreizhVOD bezañ lakaet kiriek eus forzh peseurt trubuilh a c’hoarvezfe war ar rouedad-mañ. Ne c’hello ket ivez hag er memes mod BreizhVOD bezañ lakaet kiriek eus liammoù “hypertext” a gasfe ar pratik war-zu lec’hiennoù all. Engouestlañ a ra ar pratik chom hep klask tagañ pe tremen dreist ar sitem diwall niverel ha chom hep lakaat pratikoù all d’ober kement-all. Evit ar pezh a sell ouzh ar gourc’hemenn programmoù (war-bouez an DVOD), e c’hell BreizhVOD, diwar ur goulenn savet a-ratozh a-berzh ar pratik ouzh « breizhvod@breizhvod.com », reiñ an aotre da bellgargañ en-dro ur wech nemetken ar programmoù a vije bet distrujet abalamour da gudennoù teknikel o dije diverket pe distabilaet ar programmoù bet stoket war bladennoù kalet urzhiataerioù ar pratik.\n9 Stlenneg ha Frankizoù\nBez‘ e c’hello BreizhVOD implijout roadennoù personel ur pratik evit seveniñ e c’hourc’hemenn pe evit kreñvaat ar c’hinnig programmoù eus Breizhvod dre hanterouriezh ur gelaouennig (pe newsletters) da skouer.\nHervez ar pezh zo skrivet e mellad 34 al lezenn n°78-17 bet embannet d‘ar 6 a viz Genver 1978 diwar-benn ar Stlenneg, ar fichennoù hag ar Frankizoù, o deus ar pratikoù ur gwir da gemm ar roadennoù personel diwar o fenn pe da nac’hañ ouzh an embregerezh en deus dastumet anezho o implijout. Gallout a ra ar pratik goulenn groñs ma vefe kemmet, klokaet, sklaeret pe hizivaet an titouroù diwar e benn ma vefent diglok, faos, damsklaer.\nEvit lakaat e wirioù e pleustr e c’hell ar pratik kas keloù dre an ivinell “Darempred” – rubrikenn “Ma c’hont” pe en ur skrivañ da :\nBreizhVOD – 1, straed ar Baradoz – 29 000 KEMPER\nSavet eo al lec’hienn-mañ da glask bastañ ar gwellañ posupl da c’hoantoù hor pratikoù. Abalamour da se e vez implijet “cookies” gant BreizhVOD. Implij ar “c’hookie” a ro an tu deomp da c’houzout peur ez eus tremenet ur pratik war hol lec’hienn ha da wellaat neuze ar pezh a c’hell BreizhVOD kinnig dezhañ.\n10 Sevel klemm\nAn Divizoù Gwerzhañ Hollek-mañ zo diouzh al lezenn c’hall. Kement dizemglev a savfe etre ar pratik ha BreizhVOD a vo lakaet dindan beli lezioù-barn Kemper. E ken kaz e c’hoarvezfe un diaester bennak da vare ar gourc’hemenn e c’hell ar pratik klask, a-raok mont dirak al lezioù-barn, un diskoulm dre gaer en ur vont da skouer e darempred gant ur gevredigezh evit difenn gwir ar vevezerien.


Dre dren ha dre garr-boutin hon eus graet hent a Gemper da Arrasate. Dre dren Kemper-Bourdel, Bourdel-Hendaia, ha dre garr-boutin Goierribus betek Arrasate. 24 e oamp a Gemper ha 16 a Wened. Amañ dindan un tamm dezrevell a zeiz da...\nAl lochoù Aketus outi... E tekno hon eus graet lochoù evit ar c'haouenned bihan. E Kerne-Izel ne vez kavet ar c'haouenned-se nemet e bro Borzhe. E pad ar vakansoù goañv omp bet en un ti-feurm e Kast, o staliañ div loch. Staliet in...\nSPORTOURIEN AR SKOLAJ E ABADENN MOUCHIG-DALL\nA-benn sevel ur rummad abadennoù nevez e oa deuet skipailh Mouchig-Dall (abadenn ar re yaouank skignet war France 3 d'ar Merc'her war dro 8e20) en darempred ganeomp evit kejañ ouzh skolajidi sot gant ur sport bennak ha prest da ziskouez...\nSKOLAJIDI ER SINEMA\nSetu degouezhet fin bloavezh « Collège au cinéma » evit ar re 4re. Gwelet hon eus tri film, unan dre drimiziad. An hini kentañ a oa ur gomedienn sokial « Les Apprentis », istor daou zen yaouank kollet un tamm hag o klask ur ster evit...\nNEVEZAMZER SAL AR SKIANTOÙ\nFañch, Mathieu hag ar re all krog ganti... Chantier a oa disadorn war ar plomerezh hag an tredan da gas da benn vat al labourioù e sal ar skiantoù. Labour vat a zo bet graet gant tud mennet. Chom a ra tammoù traoù met graet eo ar pep...\nAR VREUDEUR MORVAN, UN TAOL DEUET !\nE-pad ar film... Pep hini en e blas, er gaoz evel er c'han... Dec'h e oa ar vreudeur Morvan ganeomp evit diskouez ar film "e skeud kanañ" (Jérémy Véron, France 3) hag evit kontañ kaoz gant hor skolajidi 4re ha 3de klas. Tremenet eo...\nKREN-DOUAR E BRO-JAPAN\nD'ar Gwener 11 a viz Meurzh 2011 ez eus bet ur c'hren-douar divent e biz Bro-Japan, ment 8,9 war skeul Richter. Ar pempvet kren-douar brasañ a zo c'hoarvezet er bed abaoe 1950 an hini eo. Kalon ar c'hren-douar a oa 24,4 km dindan ar...\nPRIZ AR VUGALE HA TREIZHERIEN SOÑJOÙ\nAn danvez skrivagnerezed Kemeret o deus perzh ar re 5vet asambles gant Sten Charbonneau ha Mai Ewen er raktres skrivañ a-hed ar bloaz, a-benn gallout kinnig pep a zanevell evit kenstrivadeg Priz ar Vugale. Bodet e oa peder skrivagnerez...


Pajenn:Crocq - Marvailhou Kerne, 1910.djvu/80 - Wikimammenn\nPajenn:Crocq - Marvailhou Kerne, 1910.djvu/80\nSouezet, sebezet, goude kenavo, Per ar Paour a droas kein evit dont d’ar gear. Kerkent e klevas eur c’hoarz trenk, skiltr, roc’hellek, hag eun tenn o strakal pounner d’an hekleviou. Distroï a reas e benn : roud na merk ebet mui eus an aotrou ruz ! Tra, tra, nemet c’houez an dev o flêria muioc’h-mui. Ha Per prim ac’hano d’ar gear, hep chomm\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/80&oldid=113146 »\nKemmoù diwezhañ degaset d'ar bajenn-mañ d'an 30 Kzu 2017, da 20:18.


Keridwal - Barzhaz - Roman, poésie, littérature, écrits - Herve Seubil G/Kernaudour, Al Liamm\n> Livres en breton >Roman, poésie, littérature, écrits>KERIDWAL - Barzhaz\nPoèmes en breton édités aux éditions Al Liamm entre 1984 et 2016.\nHERVE SEUBIL G/KERNAUDOUR\nAr bras eus ar barzhonegoù a ya d'ober ar barzhaz-mañ zo bet embannet e-barzh Al Liamm etre 1984 ha 2016.\nAr stroll anezhe a ya d'ober un oberenn kempoell ha dibar. Awenet-kreñv eo an aozer koulz gant bed kevrinus ar Grennamzer ha gant ar sonerezh.\nA-bouez eo kellusk ha sonusted ar gwerzennoù evitañ, arc'hane an arver a ra en e varzhoniezh eus ar c'hlotennoù-diabarzh - un doare gwerzaouiñ en e vleuñv e brezhoneg en amzer-hont.\nBarzhonegoù hiraezhus a lennfer amañ diwar-benn karantezioù dizeürus pe kuzh, diwar-benn ar marv hag ar bed all... barzhonegoù deskoni hag a denn da harozed an Daol-Grenn - meur a livemeizañ dezhe - koulz ha reoù diwar-benn un dodenn hollvedel evel al Loar.\nKeridwal, lec'h a galon, morse perc'hennet, gweladennet e kuzh, faltaziet dindan pluenn an aozer, a ziskuilh dimp darn eus e gevrinoù.


Itsasu - Wikipedia\n(Adkaset eus Itxassou)\nIliz Sant Pêr.\n2 082 ann. (2016)\n43° 19′ 50″ Norzh\n1° 24′ 15″ Kornôg / 43.3306, -1.40416666667\nbihanañ 31 m — brasañ 924 m\nItsasu (Itxassou e galleg hag ent-ofisiel) zo ur gumun eus Lapurdi, en Euskal Herria, e kanton Ezpeleta, treuzet gant ar stêr Errobi. Tost emañ d'ar menezioù Artzamendi (926 m) hag Arranomendi (750 m).\n2 Kumunioù amezek\nDont a ra an anv eus "itsas", balan, ha talvout a ra balaneg.\nKanbo ha Larresoro en hanternoz\nEzpeleta hag Ainhoa er c'huzh-heol\nLuhuso ha Bidarrai er sav-heol\n"Atekagaitz", war lez ar stêr Errobi\nRoland, niz da Karl Veur, a vije tremenet eno, pezh zo diwirheñvel, war lez ar stêr Errobi, ha troad e varc'h en dije torret ur mell roc'h en daou damm. Atekagaitz (tremen fall) eo anv al lec'h, anvet Pas de Roland e galleg. Touristed a-leizh a zeu gant o c'harr d'al lec'h strizh-se, pa vez aes dont war droad.\nE miz Meurzh 2012 e oa deuet Sarkozy da weladenniñ ur vereuri en Itsasu dindan gwarez un 20 karrad archerien armet.\nAr wazh Laxia, adstêr d'an Errobi\nItsasu e bro pebr Ezpeleta\nAn iliz hag ar menez Artzamendi (926 m)\nMaen-bez eus 1719, en iliz San Fruktuoso\nIliz eus ar XVIIvet kantved\nAdtapet diwar « https://br.wikipedia.org/w/index.php?title=Itsasu&oldid=1732308 »


Henri Matisse (1869-1954) a oa ul livour, ur c'hizellour hag un tresour gall brudet e vestroni war al livioù. Unan eus brudetañ arzourien an XXvet kantved eo.\nE-kichen Pablo Picasso (1881-1973) ha Marcel Duchamp (1887-1968) en e lakaer, pa voulc'has ganto un hent nevez en arzoù e deroù an XXvet kantved.\nE-touez luskad ar Faovouriezh e voe lakaet e deroù e remziad, hogen adal ar bloavezhioù 1920 e voe sellet outañ evel unan eus difennerion an doare gall klasel da livañ. Koulskoude, dre ma ouezas arverañ yezh al livioù e-pad un hanter kantved e vez anzavet evel unan eus kasourion an Arz nevez.\nLuc'hskeudenn gant Carl van Vechten (1933)\nMarevezh : XXvet kantved\nGanedigezh : 31 a viz Kerzu 1869\ne Le Cateau-Cambrésis\nMarv : 3 a viz Du 1954 e Nisa\nBroadelezh : Gall\nMicher pennañ : livour, kizellour, tresour\nStil : Faovouriezh\nTrolle, sioulder ha plijadurezh (1905)\nAn Dañs hag Ar Sonerezh (1910)\nNoazhennoù a-gein (1930)\n1 Ar stummadur\n2 Paris, 1905-1914\n3 Nisa, 1914-1954\nHenri-Émile-Benoît Matisse a voe ganet d'an 31 a viz Kerzu 1869 e c'hastel-Cambrésis (Norzh), anezhañ mab d'ur marc'hadour greun ha d'un dourlivourez amatour. E Bohain-en-Vermandois (Aisne) e voe desavet betek 1887, pa'z eas da bPariz da studiañ ar Gwir kent mont da gloareg e lez-varn Saint-Quentin (Aisne).\nE 1889 e voe oberataet da heul ur gwaskad divilhenn, hag e-kerzh ma oa o pareañ e voe profet dezhañ rikoù-livañ gant e vamm. Evit diduiñ e amzer e krogas da zeskiñ ar vicher dre eilañ skeudennoù e liv. "Un doare baradoz" a gavas el livañ, evel ma skrivas diwezhatoc'h.\nPa voe pare e tistroas d'e labour hag e lakaas e anv en ur skol-dresañ. E miz Mezheven 1890 e livas e daolenn gentañ, Taolenn divuhez gant levrioù, a zo bremañ e Mirdi Matisse e Nisa. Dilezel ar Gwir a reas Henri Matisse neuze, ha mont war ar vicher a livour.\nE 1891 e tistroas da Baris da studiañ an arzoù en Académie Julian a-benn prientiñ kenstrivadeg an École nationale supérieure des Beaux-Arts. Adalek 1892 e voe deskard e labourva al livour simbolour Gustave Moreau (1826-1898), a c'hounezas un ezdalc'h evit e skoliad da vont da Skol-uhel an Arzoù-Kaer hep kenstrivañ.\nE-pad e studioù e voe levezonet Henri Matisse gant oberennoù Nicolas Poussin (1594-1665), Antoine Watteau (1684-1721), Jean-Siméon Chardin (1699-1779), hag Édouard Manet (1832-1883) ; gant al livouriezh japanat e voe levezonet ivez, evel an darn vrasañ eus arzourion e amzer.\nE 1894 en devoe ur verc'h, Marguerite (1894-1982), digant e batrom Caroline Joblau.\nE 1896 ha 1897 ez eas da welet al livour aostralian John Peter Russell (1858-1930) war enez Ar Gerveur e Breizh, ma welas labour al luskad Impresionour dre oberennoù Vincent van Gogh (1853-1890), a oa c'hoazh dianav d'ar mare.\nE 1896 ivez e lakaas Henri Matisse pemp oberenn e Saloñs ar Société Nationale des Beaux-Arts ; div anezho a voe prenet gant ar Stad c'hall, en o zouez Al lennerez evit kastell Rambouillet.\nA-drugarez da John Peter Russell e kejas ouzh Auguste Rodin (1840-1917) ha Camille Pissarro (1830-1903).\nE 1898 e timezas gant Amélie Noëllie Parayre. Ganto o-daou e voe desavet Marguerite ; ur mab, Jean, o devoe e 1899, hag un eil, Pierre, e 1900. Alies e voe Marguerite hag Amélie patromoù evit al livour.\nD'an 8 a viz C'hwevrer 1898 ez eas gant e bried da Gorsika, ma chomas en Aiacciu betek miz Gouhere da studiañ ar gouloù ha livañ un 50 taolenn bennak. Goude-se, diwar atiz Camille Pissarro, ez eas da London da studiañ oberennoù Joseph Mallord William Turner (1775-1851) kent chom e Tolosa, kêr-c'henidik e wreg, ma klaskas livañ e doare al livour saoz. Da Baris e tistroas e miz C'hwevrer 1899, ma kendalc'has da studiañ teknikoù livourion all. Dleoù a sammas dre brenañ oberennoù gant Auguste Rodin, Vincent van Gogh, Paul Gauguin (1848-1903) ha Paul Cézanne (1839-1906) ; gant doare hemañ diwezhañ e voe levezonet-don.\nE 1899 ivez e reas e zelwenn gentañ, un eilad eus un oberenn gant ar c'hizeller gall Antoine-Louis Barye (1796-1875) ; gant pri e labouras e-pad bloavezhioù, betek diskouez e oberenn Ar sklav e 1903.\nEz-reoliek e veze diskouezet oberennoù Henri Matisse, e 1901 er Salon des Indépendants, e 1903 er Salon d'Automne, e 1904 e ti ar marc'hadour oberennoù arzel Ambroise Vollard.\nE deroù ar bloavezh 1905 e tiskouezas kalz oberennoù e Paris, e ti Bernheim-Jeune hag er Salon des Indépendants, ma voe gwelet e bennoberenn Trolle, sioulder ha plijadurezh. En hañv ez eas gant al livour André Derain (1880-1954) da livañ e Cotlliure (Pireneoù-ar-Reter) ; eno e voe diaezet luskad ar Faovouriezh ganto.\nHenri Matisse e Paris (1913)\nLuc'hskeudenn : Alvin Langdon Coburn\nGwarzh a voe e Salon d'Automne 1905 en abeg da daolennoù ur strollad livourion, ennañ Henri Matisse (Ar prenestr digor, Maouez he zog) hag André Derain, kevret gant Albert Marquet (1875-1947), Maurice de Vlaminck (1876-1958) hag an Izelvroad Kees van Dongen (1877-1968). Raktal goude ma voent lesanvet fauves ("gouezed") gant metoù ar vurutellerion en abeg d'al livioù glan, taer, disheñvel diouzh re ar patromoù ha lakaet a-blad war al lien e voe arc'het ar fauvisme ("faovouriezh") gant al livourion o-unan.\nDaoust d'ar bommoù ferv a voe distaget da-geñver an diskouezadeg-se, en abeg da Vaouez he zog dreist-holl – ur podad liv zo bet bannet ouzh dremmoù an arvesterion, eme ur buruteller –, lod arzvarnourion a gavas an doare nevez-se diouzh o grad. Brudet e voe Henri Matisse avat pa voe prenet Maouez he zog gant an dastumerion hag arzvarnourion amerikan Gertrude ha Leo Stein, ha disammet buan diouzh e zleoù.\nAnavezet e voe Henri Matisse hag André Derain evel pennoù ar Faovouriezh, pep hini anezho gant e heulierion : Maurice de Vlaminck, Raoul Dufy (1877-1953) ha Georges Braque (1882-1963) a voe en o zouez. Gant Gustave Moreau, kelenner kozh Henri Matisse, e voent-holl broudet da soñjal en tu-hont d'an doareoù boutin ha da heuliañ o gweladurioù.\nGoude ar berzh-se e veajas Henri Matisse etre 1908 ha 1912 betek Alamagn, Aljeria, Italia, Maroko, Rusia, Spagn, Tahiti ha Stadoù-Unanet Amerika. En hevelep mare e voe diskouezet e oberennoù e Moskov, Berlin, München ha London.\nUn akademiezh dizalc'h en devoa digoret e Paris e 1908, a serras e 1911.\nAdalek 1909 e voulc'has ur rummad delwennoù arem, Noazhennoù a-gein, a badas betek 1930.\nMignon gant an dastumer rusat Sergei Chtchoukin e voe Henri Matisse. Evitañ e livas div eus e daolennoù pennañ, An Dañs hag Ar Sonerezh e 1910.\nE miz Kerzu 1912 e tistroas Henri Matisse hag e wreg da Aiacciu, a guitajont e 1913 evit mont da New York ma voe diskouezet oberennoù Matisse e-kichen re Marcel Duchamp ha Francis Picabia (1879-1953), a voe lakaet da gannaded an arz nevesañ. Gwarzh a voe adarre avat, pa voe devet e Chicago ur skeudenn eus e daolenn Noazhenn c'hlas, bet livet e Biskra (Maroko) e 1907.\nPa darzhas ar Brezel-bed kentañ e voe disluet Henri Matisse ; betek 1919 e chomas kostez Nisa, ma kejas ouzh al livour japanat Yoshio Aoyama (1894-1996), "un dazlivour estlammus" hervez ar mestr gall. Levezonet gant H. Matisse e voe Y. Aoyama kent diazezañ ur skol gantañ adalek 1926.\nE 1919 e c'houlennas ar sonaozour Igor Stravinskiy hag an impresario rusat Sergei Diagilev digant Henri Matisse sevel kinkladur ha dilhad ar varrezh Kan an Eostig evit un abadenn e London.\nUr c'hilsell a voe aozet e New York e 1929 ; pa oa eno ez asantas Henri Matisse ober un daolenn zivent evit ar fondezon Alan Barnes e Philadelphia.\nDistreiñ da Nisa a reas al livour neuze, ha stagañ gant un Dañs all. Teir c'hentel eus an daolenn a reas etre 1930 ha 1932 : en e ranndi e chomas an hini gentañ, e Mirdi an Arzoù Arnevez e Paris emañ an eil (Dañs Paris, 1037 x 450 cm) hag e Philadelphia emañ ar gentel ziwezhañ, Dañs Merion, a zo a-vent gant Dañs Paris (un deirzaolenn, 15 x 5 m).\nPa oa o labourat war an taolennoù-se ez ijinas Henri Matisse un teknik nevez, a anvas "gouachoù didroc'het".\nEtre 1934 ha 1938 e reas skeudennoù evit Ulysse, romant brudet ar skrivagner Iwerzhonat James Joyce. Kinkladur ha dilhad ar varrezh Ruz ha Du a reas ivez, evit Barrezhioù rusat Monte-Carlo.\nE 1941 e voe taget gant ar c'hankr. Prederiet e voe en ospital Lyon, ma kendalc'has da ober gant gouachoù didroc'het evit sevel dilhad. Eno e voulc'has e steudad Jazz, a zo maendresadennoù war baper, graet gant gouachoù didroc'het bepred ; e 1947 e voe echuet.\nE Vença (Alpoù-an-Arvor) en em stalias pa guitaas Lyon. Eno e chomas e-pad an Eil brezel-bed. Kalz poltredoù eus e verc'h Marguerite a reas e-pad ma oa honnezh o kuzhat diouzh ar Gestapo betek dibenn ar brezel en abeg d'he labour evit ar Rezistañs. E wreg Amélie a voe harzet ivez, evit an hevelep abeg, ha bac'het e-pad 6 mizvezh betek miz Here 1944.\nE 1945 e voe aozet ur c'hilsell e Salon d'Automne Paris. Goude-se e krogas al livour da sevel raktres ar pallennoù-moger Polinezia, an Oabl ha Polinezia, ar Mor, a echuas e 1946. Adalek 1949 e labouras war kinkladur Chapel ar Rozera e Vença.\nE 1952 e voe digoret ar Mirdi Matisse e Le Cateau-Cambresis, kêr-c'henidik an arzour. En hevelep bloavezh e livas e daolennoù Tristidigezh ar roue, Delienn zu war ur goueled gwer, Ar vorianez ha Noazhenn c'hlas II.\nE 1953 e livas Ar maligorn, ha bloaz war-lerc'h Ar vag, e daolenn ziwezhañ, a chomas istribilhet he laez en traoñ e-pad 47 devezh e Museum of Modern Art (MoMA) New York.\nD'an 3 a viz Du 1954 e varvas Henri Matisse d'an oad a 84 bloaz diwar un taol-kalon e Nisa, ma voe sebeliet e bered ar Cimiez.\nAl lennerez (1894)\nAr voger roz (1898)\nNotre-Dame, dibenn an endervezh (1902)\nBandenn wer (1905)\nAr prenestr digor (1905)\nMaouez he zog (1905)\nToennoù Cotlliure (1905)\nGweledva e Cotlliure (1905)\nMisi ar bevañ (1906)\nAr moraer yaouank II (1906)\nEmboltred en ur grezenn roudennet (1906)\nLien Madras ruz (1907)\nPlac'h noazh en glas (1907)\nAn dibenn-pred : heneuz e ruz (ar gambr ruz) (1908)\nKouronkerion gant ur vaot (1908)\nAn dañs (1909)\nTaolenn divuhez gant nadozioù (1910)\nAl labourva ruz (1911)\nAr c'hendiviz (1908–1912)\nZorah war al leurenn (1912)\nAr Rifad azezet (1912)\nPrenestr e Tanjah (1912)\nAr stign melen (1915)\nAr prenestr (1916)\nAr werenn-dal, war an hent da Villacoublay (1917)\nAr gentel sonerezh (1917)\nAl livour hag e batrom (1917)\nDiabarzh e Nisa (1920)\nFestival ar Bleunioù, Nisa (1923)\nOdaliskenn he divrec'h er vann (1923)\nOdaliskenn velen (1926)\nAn dañs II (1932)\nSae vouk ha diskraboù (1937)\nMaouez he mantell vouk (1937)\nHunvre 1940 (1940)\nAr flotantenn rouman (1940)\nDiabarzh gant al lestr etruskat (1940)\nAr banner kontilli (1943)\nAnnelies, tulipez gwenn ha diskraboù (1944)\nDiv blac'hig, goueled melen ha ruz (1947)\nBleunioù ur brunenn (1948)\nChapel Itron Varia ar Rozera (1948–1951)\nFacial-maschera (ruz) (1951)\nTristidigezh ar roue (1952)\nDelienn zu war ur goueled gwer (1952)\nAr vorianez (1952)\nNoazhenn c'hlas II (1952)\nAr maligorn (1953)\nAr vag (1954)\nRummadoù delwennoù arem a reas Henri Matisse ivez, en o zouez Korfoù-bras Jeannette (1910-1913) ha pevar Noazhenn a-gein (1909-1930).\nUr 500 engravadurioù a reas ivez evit skeudennaouiñlevrioù.\n↑ Paul Trachtman, Matisse & Picasso, Smithsonian Magazine (en)\n↑ 2,0 ha2,1 Hilary Spurling (2009), Matisse, le maître, Seuil, ISBN 978-2-02-034988-8 (fr)\n↑ 3,0 3,1 ha3,2 Encyclopédie Larousse (fr)\n↑ George Ashdown Audsley & Thomas W. Cutler (1989), The Grammar of Japanese Ornament, The Studio Library of Decorative Art, ISBN 978-1-85170-218-3 (en)\n↑ The New York Times, 03/04/1982 (en)\n↑ 6,0 ha6,1 Jean Leymarie, Herbert Read, William S. Liebermann (1966), Henri Matisse, University of California Press, ISBN 978-0-5200-0743-7 (en)\n↑ Henri Matisse, La chapelle de Vence – Journal d'une création, Skira, 1993, ISBN 978-2-204-04551-3 (fr)\nLivadurioù Henri Matisse\nHenri Matisse, Écrits et propos sur l'art, Hermann (2000), ISBN 978-2-7056-5724-6 (fr)\nHenri Matisse en Artcyclopedia (en)\nHenri Matisse: A Virtual Art Gallery (en)\nMusée Matisse de Nice (fr)\nMusée Matisse du Cateau-Cambrésis (fr)\nJAZZ de Matisse, histoire d'un livre (fr)\nUn atelier pour les enfants à la manière de d'Henri Matisse (fr)\nAdtapet diwar « https://br.wikipedia.org/w/index.php?title=Henri_Matisse&oldid=1733339 »\nDernière modification le 4 Gen 2017, à 14:46


"Sadko", Ilya Repin, 1876.\n"Sadko" a zo un daolen gant al livour rus Ilya Repin, savet e 1876 e Pariz, urzhiet gant an dug meur Aleksandr Aleksandrovitch.\nE 1873 e oa aet Ilya Repin da veajiñ en Europa. Tu a oa dezhañ da welout diskouezadeg an impresionourien e Pariz e 1874. N'en doe ket komprenet hentenn nevez al livouriezh hag e lavare e oa dedennus an tektik met goullo ar ster. "Sadko" a oa e respont d'al livourien c'hall.\nDont a ra titl an oberenn eus ur vojenn rus, "bylina" e rusianeg, anvet "Sadko". Ur beajour-kenwerzh eus Novgorod, Sadko, a oa kouezhet er mor ha degemeret mat gant tsar ar mor. A-benn un nebeud amzer en doa kinniget da Sadko dibab ur plac'h koant ha dimeziñ ganti. Hag an darvoud-mañ a oa dibabet gant al livour. Hervez Ilya Repin e oa pep koantenn ur plac'h eus ur vro estren, ha pep hini anezho a dalveze ur vro pe ur bobl - Bro-Indez, broioù all Europa hag all. Pep hini anezho a zo gwisket brav, met ur plac'h rus dereat a chom pell diouzh an holl a vo dibabet gant Sadko.\nA-raok tresañ goueled ar mor en doa kavet atlasoù ar mor ha treset kalz loened ha struzh mor e Normandi.\nViktor Vasnetsov eo Sadko en daolenn.\nAdtapet diwar « https://br.wikipedia.org/w/index.php?title=Sadko&oldid=1855632 »\nLivadurioù Ilya Repin


klaskit - Wikeriadur\nSavet diwar klask-, pennrann ar verb klask, hag an dibenn-ger -it\nFurm ar verb klask en eil gour lies an amzer-vremañ, en doare-disklêriañ\n— Abalamour m'emaoun a-du ganeoc'h; abalamour ne garan nag ar veleien, nag ho Doue; hag herrio e c'hellan hen diskouez d'eoc'h, da viana ma klaskit beleien. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 150.)\nPerak e klaskit kuitat ho kerent? — (Erwan ar Moal, An “Hini Goz” o vont da denna he foltred, Editions FEIZ HA BREIZ, 1913, p. 19.)\ngalleg : (vous) cherchez (fr) (à)\ngalleg : (vous) essayez (fr) (de)\nFurm ar verb klask en eil gour lies an doare-gourc'hemenn\nMar kollit, klaskit ho tro da dec'het heb beza re dizet; mar gounezit, it araok ha flastrit muia ma c'helfot hoc'h enebour. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 103.)\nKlaskit mat, Yann; [...]. — (Tad Medar, Diwar c'hoarzin..., Ar Vuhez Kristen, Rosko, 1945, p. 158.)\ngalleg : cherchez (fr) ! (à)\ngalleg : essayez (fr) ! (de)\nAdtapet diwar « https://br.wiktionary.org/w/index.php?title=klaskit&oldid=253850 »\nKemmoù diwezhañ degaset d'ar bajenn-mañ d'an 29 Kzu 2017, da 10:34.


Felix Salten (Siegmund Salzmann e anv gwir ; ganet e Pest, Hungaria, d'ar 6 a viz Gwengolo 1869 - marvet e Zürich d'an 8 a viz Here 1945) a oa ur skrivagner aostrian. E oberenn anavezetañ eo Bambi: Eine Lebensgeschichte aus dem Walde ("Bambi, istor ur vuhez er c'hoadoù"), embannet e 1923. Troet eo bet al levr-se en ouzhpenn 30 yezh. Un eil levr zo bet savet gant Felix Salten, Bambis Kinder, eine Familie im Walde ("Bugale Bambi, ur familh er c'hoadoù"), e 1939. Deuet eo istor Bambi da vezañ un oberenn glasel el lennegezh evit ar vugale. Graet ez eus un dresadenn-vev diwarnañ gant studioioù Walt Disney, e 1942.\nGanet e voe Siegmund Salzmann e Pest, en Hungaria, en ur familh yuzevien hag a yeas da vevañ da Vienna diouzhtu goude e c'hanedigezh. Da 16 vloaz e paouezas ar paotr yaouank gant e studioù hag en em lakaat da labourat evit ur stal asurañsoù. Stagañ a reas da skrivañ barzhonegoù ha pennadoù skridvarnerezh hag a voe embannet e kelaouennoù lennegel. Buan a-walc'h e tapas kaout labour leun-amzer evit se gant er gazetenn Wiener Allgemeine Zeitung. E 1900 e embannas e zastumad danevelloù kentañ ha dizale e voe embannet levrioù all gantañ, unan bep bloaz well-wazh, pezhioù-c'hoari, danevelloù, romantoù, arnodskridoù... ouzhpenn e bennadoù evit meur a gazetenn eus Vienna.\nE 1906 e stagas da labourat evel penngazetenner evit kazetennoù alaman, ar Berliner Zeitung am Mittag hag ar Berliner Morgenpost, met distreiñ a reas da Vienna dizale.\nEr bloavezhioù 1930 e teuas an traoù da vezañ arvarus evit Yuzevien Aostria. Berzet e voe levrioù Salten gant an Nazied e 1936. Pa voe staget Aostria ouzh Alamagn, e 1938, ez eas kuit eus Aostria, da vevañ da Zürich, e Suis. Eno e varvas e 1945 ha beziet e voe e bered yuzev Zürich.\nAdtapet diwar « https://br.wikipedia.org/w/index.php?title=Felix_Salten&oldid=1787110 »\nKemmoù diwezhañ degaset d'ar bajenn-mañ d'an 14 Meu 2018, da 18:01.


Dagmar af Danmark - Wikipedia\nMaria Feodorovna, poltredet gant Ivan Kramskoy e 1881.\nMarie Sophie Frederikke Dagmar af Danmark, pe Maria Feodorovna Romanova (d'ar 26 a viz Du 1847 - d'an 13 a viz Here 1928), a oa ur briñsez danat, pried an Impalaer Aleksandr III hag Impalaerez Rusia, merc'h da Gristian IX, roue Danmark, ha d'e bried Louise von Hessen-Kassel (1817-1898), c'hoar da Alexandra Danmark, rouanez Breizh-Veur, ha da Vilhelm, roue Gres evel Georg Iañ.\n4 Impalaerez intañvezet\n5 Dispac'h 1917\nGanet eo bet Dagmar d'ar 26 a viz Du 1847 er Palez Melen e Kopenhagen, hag e oa an eil verc'h hag ar pevare bugel en he familh. Tri bugel all e oa: Frederik, ganet e 1843 (roue Frederik VIII), Alexandra (rouanez Breizh-Veur Alexandra Danmark) ha Vilhelm, ganet e 1845 (roue Gres Georg Iañ). Goude, etre 1847 ha 1858 e oa ganet daou vugel all - Thyra (priñsez Hannover) ha Valdemar.\nHe zad Christian a oa mab da Friedrich Wilhelm von Schleswig-Holstein-Sondeburg-Glüksburg ha ne oa ket mab ar roue, met roue Danmark Frederik VII a oa divugel, hag ar priñs a oa dimezet gant nizez ar roue Christian VIII. Bugaleaj Dagmar a oa sioul hag ar briñsez ne oa ket desavet evel merc'h ar roue. Hi hag he c'hoarezed a ouie labourat - kempenn o c'hambreier o-unan, gwriat.\nAnavezout a rae Hans Christian Andersen.\nAdtapet diwar « https://br.wikipedia.org/w/index.php?title=Dagmar_af_Danmark&oldid=1855622 »\nDernière modification le 8 Du 2019, à 06:42


Standoù Kuzul ar Brezhoneg 2018\nE vuhez en devoa gouestlet Divi d’ar brezhoneg, d’ar vrezhonegerien ha d’o amzer da zont. E-pad ouzhpenn 35 bloaz, e framm Kuzul ar Brezhoneg, en devo kaset da benn kantadoù a labourioù liesseurt evit an izili, tiez-embann, kelaouennoù, frammoù foran a bep seurt hag ivez evit kement hini a c’houlenne e skoazell. Un den uvel e oa hag a laboure didrouz. E varregezh war ar yezh, war an anvioù-lec’h, war an treiñ, war an Istor ha war meur a zanvez all a oa prizius bras d’an holl.\nRa vo trugarekaet a-greiz kalon.\nDizoleiñ levrioù e brezhoneg


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/337 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/337\nden denved, ha na zebr ket euz ho leaz ? (8) Hag hervez giz an dud eo e lavaran kement-man ? Daoust hag al lezen n’hen lavar ket ive ? (9) Rag scrivet eo e lezen Moises : Ne zalc’hi ket serret muzel an eujen a zo o voustra an ed. Daoust hag euz an eujened eo e kemer Doue sourci ? (10) Daoust ha n’e ket evidomp-ni kentoc’h eo e lavar kement-se ? Evidomp-ni eo hen deuz scrivet e tle an hini a vez oc’h arat an douar, labourat gant esperans, hag an hini a zorn, dorna gant esperans da gaoud he lod. (11) Mar hon euz hadet evidoc’h madou spirituel, hag eur gwall dra e vefe deomp medi euz ho madou temporel ? (12) Mar gra tud all usach euz ar galloud-se varnoc’h, ha na dleomp-ni ket hen ober kentoc’h egethe ? Koulskoude n’omp ket en em zervichet euz ar galloud-se, er c’hontrol, anduri a reomp pep tra, gant aoun na zeufe tra e-bed da herzel ouz Aviel ar C’hrist. (13) Ha na ouzoc’h-hu ket penaos ar re a zervich en traou sacr, a zebr euz an traou sacr, hag ar re a zervich ouz an aoter, ho deuz lod en aoter ? (14) Evelse ive, an Aotrou hen deuz gourc’hemenet d’ar re a brezeg an Aviel, beva diouz an Aviel.\n(15) Mes evidoun-me n’oun ket en em zervichet a hini euz an droajou-ze, ha na scrivan ket an dra-man, evit ma vezo great evel-se d’in ; rag gwell a vez ganen mervel, eged ma teufe unan-benag da lemmel diganen ar sujet-se a c’hloar. (16) Rag mar prezegan an Aviel, n’em euz leac’h e-bed d’en em veuli, rag red eo d’in hen ober ; ha malheur d’in-me, ma na brezegan ket an Aviel ! (17) Ma her prezegan a galon-vad, em euz ar recompans ; mes ma her gran en despit d’in, em euz koulskoude recevet ar garg d’hen ober. (18) Pe seurt recompans em euz-me eta ? Gallout, en eur brezeg an Aviel, etablissa Aviel ar C’hrist digoust da zen, ha tremen heb ober usach euz ar galloud em euz en Aviel. (19) Rag, petra-benag ma’z oun libr e-kenver an holl, ez oun en em rentet servicher an holl, evit gallout gounid muioc’h a dud. (20) Gant ar Judevien ez oun bet evel eur Judeo, evit gounid ar Judevien ; evel dindan al lezen gant ar re a zo dindan al lezen, evit gounid ar re a zo dindan al lezen ; (21) evel hep lezen, gant ar re a zo hep lezen (petra-benag n’ed oun ket hep lezen e-kenver Doue, pa’z eo gwir emoun dindan lezen ar C’hrist), evit gounid ar re a zo bep lezen.\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/337&oldid=125457 »


Wikipedia:Pemp politikerezh diazez - Wikipedia\nWikipedia:Pemp politikerezh diazez\nIsrannet e c'hell bezañ ar politikerezhioù evel-hen dre vras:\nEmzalc'h: Labourat atav en un doare ma c'hello an holl implijerion/ezed labourat en un aergelc'h plijus\nDalc'hadoù, danvezioù-skrid ha stil: Sklaeraat peseurt danvezioù a vo degemeret mat war ar wikipedia (ha pere ne vint ket), sklaeraat reolennoù envel, rummata, perzhioù-mat, h.a.\nGalloudoù-evezhiañ ispisial : resisaat peseurt galloudoù ispisial o do an implijerion/ezed aotreet evit lakaat da dalvezout ar politikerzhioù, pennaennoù, divizoù a-strol, h.a.\nDiverkañ: sklaeraat e peseurt degouezhioù e rank bezañ diverket pennadoù pe rummadoù resis\nDifraeoù lezennel ha gwirioù-aozer/ez: resisaat peseurt danvezioù n'hall ket bezañ implijet evit abegoù lezennel ha penaos ober war o zro\nSetu roll eeunaet ar politikerezhioù/erbedennoù fetis diorroet diwar ar pemp politikerezh diazez-mañ:\nOnestiz Keit ha ma ne vo ket bet dizkouezet ar c'hontrol e rank pep hini krediñ ec'h eo onest an holl implijerion/ez all hag a fell dezhe labourat evit mad ar raktres.\nRobotoù Degemeret mat e vez goulevioù hag a adalvez da vremanaat pajennoù ez-automatel met kinniget e rankont bezañ da gentañ a-raok o lakaat e pleustr ha rankout a ra an dud ma oant bet krouet ganti diwall ra ne rafont tamm droug ebet ur wezh bet lañset war ar raktres.\nSevended Diaezet e teu da vezañ labourat gant tud diseven. Klask lakaat tud all da chom hep bezañ diseven ha dreist-holl klask bezañ seven atav da-unan. Klask sikour digant ar verourion pa sav kudennoù.\nPolitikerezh embann Klask gwellaat da bajennoù ha pajennoù bet savet gant tud all hep aon da leuskel anezhe disi. Klask chom hep diverkañ danvezioù er pennad-mañ'r-pennad seul wezh ma c'hallez.\nTreiñ kein d'an holl reolennoù Bez' e c'heller treiñ kein da bep reolenn, politikerezh, erbedenn h.a. (estreget ar pemp pennreolenn) ma viront ouzh an implijerion/ezed gwellaat ar raktres hag e gas war-raok.\nGourdrouzoù lezennel Ret eo klask dont a-benn da dizhout un emglev evit diskoulmañ kudennoù kentoc'h evit gourdrouzoù lezennel. Ret eo mont e darempred gant ur merour diouzhtu mar kav deoc'h eo bet duet da vrud (gwallvrudañ) pe gwallet gwirioù-aozer/ez.\nTagadennoù personel Arabat tagañ tud ez-personel e mod ebet. Ret eo ober an diforc'h etre kritikañ ar pezh a vez skrivet gant an dud er pennadoù bet savet pe kemmet gante ha tagañ an dud o-unan.\nPiv 'zo perc'henn war ar pennadoù Pa vez labouret war ar raktres-mañ e talvez bezañ a-du leuskel tud all da dont da gemmañ al labour bet savet ganit. O gwir an hini eo kemmañ pennadoù bet boulc'het ganit ha da wir an hini eo ivez gallout kemmañ o re.\nMargodenniñ Arabat implijout meur a gont evit lakaat an implijerion/ezed all da grediñ e sav muioc'h a dud a-du pe a-enep d'ur sujed bennak, nag evit lakaat an dud da grediñ out implijerion/ezed disheñvel evit kas da-benn palioù resis pe evit ober troioù-kamm nag evit mont e-bioù d'ur gont-implijer/ez stanket. Arabat ivez pediñ ouzh da gamaladed/ezed krouiñ kontoù a-ratozh-kaer evit sevel a-du ganit pe evit difenn ur sav-poent reis bennak.\nReolenn an tri embann renk-ouzh-renk Arabat kemmañ-adkemmañ an hevelep pennad (en e bezh pe tammoù anezhañ) ouzhpenn teir gwezh renk-ouzh-renk dindan 24 eurvezh, a-hendall e c'hellfe bezañ stanket da gont gant unan eus ar verourion, dreist-holl pa vez un tabut diwar-benn ar pennad-se. Kae war ar bajenn gaozeal evit reiñ da soñj ha klask tizhout un emglev kentoc'h evit stagañ gant ur brezel-embann.\nVandalerezh Vandalerezh eo ouzhpennañ, kemmañ ha/pe diverkañ danvezioù -ratozh -kaer evit lakaat ar raktres da vont a-dreuz, da skouer goullonderiñ pennadoù en o fezh hep displegañ perak, ouzhpennañ bruderezh, sevel pennadoù didalvoud, sevel pennadoù e yezhoù all estreget ar brezhoneg... Skarzhet e vo seurt pennadoù diouzhtu ha stanket an implijer/ez kiriek dezhe.\nEnklaskoù dibar Ne ranker ket implijour pennadoù ar wikipedia evit brudañ ha/pe dielfennañ damkaniezhioù, titour, arguzennoù ha kealoù diembann. Mat eo neuze disklêriañ o mammennoù.\nNeptuegezh Ret eo klask sevel pennadoù neptu atav, da lâret eo klask bezañ kempouez hep reiñ muic'h a bouez d'ur sav-poent evit d'ur sav-poent all, dresit-holl pa sav tabut diwar-benn ur pennad resis. (Gwelit ivez: Wikipedia:Kumuniezh/Chom neptu)\nDivizoù envel Ret eo diwall mat pa vezer o teskrivañ buhez an dud, dresit-holl tud vev. Ret e vo bezañ skarzhet diouzhtu danvez negativel hep diazez ebet pa sell ouzh tud vev, ken diwar ar pennad pennañ ha war ar bajenn-gaozeal.\nN'eo ket wikipedia ur geriadur Displeget dre an hir er pennad pennañ-mañ (gra klik war al liamm a-us)\nDidiverkañ Pep merour/ez a c'hell didiverkañ pennadoù. Bez' e c'hell an holl implijerion/ezed all mont e darempred gant ur merour pe ur verourez ha goulenn digante didiverakañ ur pennad, met ret e vo reiñ abegoù resis da gentañ ha goulenn ali an implijerion/ezed all, dreist-holl pa sav tabut diwar-benn ar pennad-se.\nAdtapet diwar « https://br.wikipedia.org/w/index.php?title=Wikipedia:Pemp_politikerezh_diazez&oldid=1757284 »\nKemmoù diwezhañ degaset d'ar bajenn-mañ d'an 30 Gou 2017, da 11:10.


Agustín Fernando Muñoz y Sánchez - Wikipedia\nUr pennad Muñoz zo ivez.\nUr pennad Sánchez zo ivez.\nAgustín Fernando Muñoz y Sánchez.\nAgustín Fernando Muñoz y Sánchez (Tarancón, 4 Mae 1808 - An Havr-Nevez, 11 Gwengolo 1873) a oa un ofiser spagnol, kentañ Dug Riánsares ha kentañ Markiz San Agustín, a oa eil pried Maria Cristina an Div Sikilia (1806-1878), Rouanez Spagn, ha rejantez Spagn.\nSkoaz ouzh skoaz gant e bried María Cristina e savas embregerezhioù da aozañ linennoù-houarn en Asturiez ha Bro València hag arc'hant bras a rejont.\nNe oa ket troet gant ar politikerezh ha nac'h a reas kurunenn Ecuador pa deuas pennadurezhioù ar vro-se d'he c'hinnig dezhañ. Gant e vreudeur e reas aferioù gant an tiegezh Rothschild, ar bank Laffitte, ha kentañ markiz Salamanca.\nEizh bugel o doe, titlet gant o hanterc'hoar rouanez, Isabel II, etre 1847 ha 1849 :\nMaría de los Desamparados Muñoz y de Borbón, kentañ Kontez Vista Alegre (1834 - 1864)\nMaría de los Milagros Muñoz y de Borbón, kentañ Markizez Castillejo (1835 - 1903)\nAgustín Muñoz y Borbón, Dug Tarancón, kentañ Beskont Rostrollano ha Priñs Ecuador (1837 - 1855)\nFernando Muñoz y de Borbón, kentañ Beskont Alborada ha kentañ Kont Casa Muñoz; eil Dug Riánsares, eil Dug Tarancón hag eil Beskont Rostrollano (1838 - 1910)\nMaría Cristina Muñoz y de Borbón, Markizez Isabela ha Beskontez Dehesilla (1840 - 1921)\nJuan Muñoz y de Borbón, kentañ Kont ar Recuerdo, kentañ Beskont Villarrubio hag eil Dug Montmorot e Bro-C'hall (1844 - 1863)\nAntonio de Padua Muñoz y Borbón (1842 - 1847)\nJosé María Muñoz y de Borbón, kentañ Kont Gracia ha kentañ Beskont an Arboleda (1846 - 1863)\nMervel a reas en harlu en Havr-Nevez.\nAdtapet diwar « https://br.wikipedia.org/w/index.php?title=Agustín_Fernando_Muñoz_y_Sánchez&oldid=1741869 »\nMarc'heien ar Maoutken Aour\nKemmoù diwezhañ degaset d'ar bajenn-mañ d'an 5 Meu 2017, da 21:50.


Pajenn:Le Crom - Buhé er Sænt, 1839.djvu/198 - Wikimammenn\nPajenn:Le Crom - Buhé er Sænt, 1839.djvu/198\neit Houïennc ma vanr|net)en a lidéliié dc Zoué, ba ma rehen nllra rnemb d cm houciance. Ê Jésus-Chrouist è inquan me ol confinnce: hui e zou maestre de temel guet-n-eign me hargue ha me maden; huie elle me hondannein de vout losquet é bihtie f de vout devoret guet el lonnèd gouc, pc de vout lourmnnlet èl ma pligeou g»et*n-oh; ma-s jamaes ne reheivTeign coussnntein rJ*er péh e verchct én hou lihér; narpn, en oimadeu e ellehen esperein ér bed-meñ nag en tourmanteu cruellan ne veinL jamses capalde d’hohêr d’eign renoncietn d'en Ilis catho!iquef é péhani é 011 bet badéet. Ha ne véhé qnet buhé erhet quin nameit 'honen, ne garelien quet lium rantein cablus a ingratitud é quevér en Doué e mès er bonheur de hanaiuiein liag cn dès scùillet ar-n-an er\nhraeccu prcciu«isan. j\nUr rescond qnen harrléh ha qucn dignc og or hrechdn parlaet f e Iaquas Huneric é furi : ordrénein e ras ér momand memb aiTestein Victorian, ha gobcr dehou souTfrein en tourmnntcu liorriplan. Ministrèd barbar e hum garguns quentéh d*hobcr er péh en doè commandet. Er Sant e oc bct tourmantet ar er chevalet, arrouset oé bet guei ïvle berhuidant, rlispennet oé bet guel ur grible honrne. Andur e ras en ol Lourmanteu-zé guet ur batiantiet, guet ur peali ha guet ur joé, péré e Iaqué en tyrand én desespoèr hag e accouragè ér memb amzcrer grechénion fidel. Anfin, goudé en dmit scùéhet er vourreaueion, ha combattet eit er Fé guet qucmcnt a gourage, Victorian e hounias er gouron a vartir, èr bfai484. Deu vrér c oè bet compagnonèd ag é vartir, liagind e ziscoas, dre tir govézion gènérus ag er Fé calhoiiqnef pnnaus c oenl joéntettohassamble dré graece Jcsus-Chrouist eil dre er goéd. Laen a gonfiance é Doué, pro-mettet ou doè en eil d’èguilé, dré sermant, merhuel dré er memb tour-mant, ha pcdetoudoc er vourreaueion de rein dehai er hrtece-zé. Scou-rel oenl bet a guetan guet pouizeu bras staguet doh ou zreid. Unan a nehai, fèalict guet cn droug, c houlennas boul distaguet hag en doutun tamicg repos. E vrér, péhnni c oé a scour doh ur potance arat, doher hleuet é conze èl*cè, e zôugeasne yé de renoncicin d’er Fè hage grias ar nehoii : « Ah! mem brcr, Doué c zibuenne doh-oh ur goulen èl ho-\nnèh. Hag cn dra-zc-é e lniès promeitel de Jésus-Chrouist?Obligei-vein\n>\tcnta de sehuel inemb-d’oh dirac é drïbunal terrible. Hùg ancoèheit\ne huès-hui en hun nès touict ar è Gorv hag ar è Hoèd adorablc\n>\tsouffrein assamble er marhue aveit é hanliue santel. » En aral, accouragct dré er honzeu-zè, c laras : * Non pas, non pas, ne houlennan\nquet niui repos erbet: Eaqueit quêntoh tourmant ar dourmant: me » venne souffrcln en ol tourmunteu e rehel ehuê d’em brér souffrein. »\nGoudé ur govézion qtier glôrius. en eu Sant e oé bet losquei guel di-renneu hoarne m-pouèh, hag ou horveu e oè bet dispennet ér fte^oa horriplan.'Anfin, er vourreaueion, scùèhe doh ou zourmantein # e yas qùitle, èn ul larct: « En ol e liélie ou ezample* ha hanni nhum gon- ■ » vertisse d’hur Beligion-nL » .\tReflevloU. l*éh quer bras, péh qtter parfset oé caranté er Vartirèd-mcn! dre liun cevreii-é é teliamb discoèin hâ ni hun ncs ur gùir garantè avpit Douè. Petra c rnmb-ni aveit Doué, pctra e nnduramb-ni aveil Doné? Ma ne lalle dVmb souffrein nitra eil-ouf hâ ni e clJe guet gùiliôné laret en er hâramb? Ha ma n*èr hâramb quctf pebéh maleur aveit-otnb ! Douè ean- ’\t24\nAdtapet diwar « https://br.wikisource.org/w/index.php?title=Pajenn:Le_Crom_-_Buhé_er_Sænt,_1839.djvu/198&oldid=152451 »


MINI BREADSTICK MAKER Mod. GR15 - Supply 400V 50/60Hz THREE PHASE - Breadsticks ø 4/24 mm - Production per hour: Kg/hour 25 - Power W 74/60 - Dimensions cm L 65 x D 50 x 30 H - EC standards\nBREADSTICK MAKER Mod. GR25 - Supply 400V 50/60Hz THREE PHASE - Breadsticks ø 4/24 mm - Production per hour Kg/hour 50 - Power W 186 - Dimensions cm L 140 x D 47 x 140 H - EC standards\nAUTOMATIC BREADSTICK MAKER Mod. GR25A - Supply 400V 50/60Hz THREE PHASE - Breadsticks ø 4/24 mm - Production per hour Kg/hour 50 - Power W 186 - Dimensions cm L 160 x D 57 x 145 H - EC standards\nAUTOMATIC BREADSTICK MAKER Mod. GR25L - Supply 400V 50/60Hz THREE PHASE - Production per hour Kg/hour 50 - Individual motor for cut drive - Power W 186 - Dimensions cm L 245 x D 55 x 150 H - EC standards\nAUTOMATIC BREADSTICK MAKER Mod. GR40L - Supply 400V 50/60Hz THREE PHASE - Production per hour Kg/hour 50 - Individual motor for cut drive - Power W 186 - Dimensions cm L 245 x D 70 x 150 H - EC STANDARDS\nOther brands of Breadstick makers:\nBreadstick makers Allforfood5


Bruce Willis e 2006\nBruce Willis (Walter Bruce Willis) a zo un aktour hag ur produour filmoù amerikan bet ganet d'an 19 a viz Meurzh 1955 e diazezlec'h Idar-Oberstein (Alamagn).\nDeuet e oa da vezañ brudet er bloavezhioù 1980, dreist-holl a-drugarez d'e berzh evel haroz (John McClane) ar rummad filmoù Die Hard. Brudet eo ivez evit e berzh e filmoù all evel Armageddon, Pulp Fiction, Unbreakable ha Sin City. Bet eo bet dimezet gant an aktourez amerikan Demi Moore.\nWillis eo ar seizhvet aktour amerikan paeet ar gwellañ. Meur a briz en deus gounezet ivez : Emmy Award, Golden Globe Award pe c'hoazh Saturn Award. Asambles gant Sylvester Stallone hag Arnold Schwarzenegger en deus krouet Planet Hollywood.\n2 Filmoù sinema\n3 Filmoù ha heuliadoù skinwel\n4 Evel produour\nFamilh Willis a guitaas Alamagn e 1957, hag en em stalias e Penns Grove (Pennsylvania). Mont a reas Bruce Willis da Benns Grove High School, hag eno en doe digarez da ziskouez e varregezhioù evel aktour. Dre forzh c'hoari war al leurenn e teuas a-benn ivez d'en em zizober diouzh e gaketerezh. Goude bezañ bet er skol e labouras evel gward. Labourat a reas ivez evit DuPont e Deepwater (New Jersey). Dilezel a reas ar vicher goude ma voe bet lazhet unan eus e genlabourerien, ha stagañ a reas da evañ. Deskiñ seniñ harmonika a reas ivez hag e kemeras perzh en ur strollad R&B anvet Loose Goose. E-pad ur pennad e voe enklasker prevez.\nDistreiñ a reas d'ar vicher aktour hag e heulias kentelioù e Montclare State University. Goude-se ez eas da New York. Eno e labouras e West Bank Cafe. Meur a wech en em ginnigas evit c'hoari e filmoù, hag a-benn ar fin e voe degemeret evit perzhioù bihan en heuliad skinwel Miami Vice, hag en ur film bruderezh evit Levi's. Kuitaat a reas New York, hag ez eas da Galifornia. Dibabet e voe evit c'hoari en heuliad skinwel Moonlighting (1985-1989) e-touez tri c'hant aktour all. Berzh a reas an heuliadenn ha kinniget e voe da Willis labourat evit ar merk evajoù Seagram.\nDindan daou vloaz e tastumas Willis etre pemp ha seizh milion dollar, met chom a reas hep kenderc'hel gant ar bruderezh-se pa zivizas chom a-sav gant an evañ, e 1988. E 1987 e c'hoarias er film Blind Date (savet gant Blake Edwards), gant aktourien all evel Kim Basinger. Brudet da vat e teuas da vezañ a-drugarez d'e berzh e Die Hard (1988). Kement a verzh a reas ar film ken voe savet tri film all da heul. Er bloavezhioù-se ivez ec'h enrollas ur bladenn sonerezh blues anvet The Return of Bruno. C'hoari a reas e meur a film e penn-kentañ ar bloavezhioù 1990 (Striking Distance, The Bonfire of the Vanities) met ne rejont ket kalz berzh. Adalek 1994 e reas berzh en-dro a-drugarez da filmoù evel Pulp Fiction, Twelve Monkeys (1995) pe c'hoazh The Fifth Element (1997). C'hoari a reas e filmoù all, met ne rejont ket kalz berzh, war-bouez Armageddon (1998). Berzh a reas en-dro er film The Sixth Sense (1999). Ur perzh bihan en doe ivez en heuliad skinwel Friends. Nac'hañ a reas c'hoari e Ocean's Eleven (2001) dre ma felle dezhañ enrollañ ur bladenn, ur perzh bihan en doe memes tra e Ocean's Twelve (2004). E 2005 e c'hoarias e Sin City, hag e 2007 e Planet Terror.\nBruce Willis da zevezh skignadenn gentañ Live Free or Die Hard, miz Even 2007\n1980 : The First Deadly Sin\n1982 : The Verdict\n1985 : A Guru Comes\n1987 : Blind Date\n1988 : The Return of Bruno, Sunset, Die Hard\n1989 : That's Adequate, In Country, Look Who's Talking\n1990 : Die Hard 2, Look Who's Talking Too,\n1991 : Mortal Thoughts, Hudson Hawk, Billy Bathgate, The Last Boy Scout\n1992 : The Player, Death Becomes Her\n1993 : Loaded Weapon 1, Striking Distance\n1994 : North, Color of Night, Pulp Fiction, Nobody's Fool\n1995 : Die Hard with a Vengeance, Four Rooms, Twelve Monkeys\n1996 : Last Man Standing, Beavis and Butt-Head Do America\n1997 : The Fifth Element, The Jackal\n1998 : Mercury Rising, Armageddon, The Siege * 1999 : Franky Goes to Hollywood, Breakfast of Champions, The Sixth Sense, The Story of Us\n2000 : The Whole Nine Yards, The Kid, Unbreakable\n2002 : Hart's War, Grand Champion\n2003 : Tears of the Sun, Rugrats Go Wild!, Charlie's Angels: Full Throttle\n2004 : The Whole Ten Yards, Ocean's Twelve\n2005 : Hostage, Sin City\n2006 : Alpha Dog, 16 Blocks, Fast Food Nation, Lucky Number Slevin, Over The Hedge\n2007 : The Astronaut Farmer, Perfect Stranger, Grindhouse, Nancy Drew, Live Free or Die Hard\n2008 : What Just Happened, Assassination of a High School President, The Lost Eagles\n2009 : The Surrogates\nFilmoù ha heuliadoù skinwel[kemmañ | kemmañ ar vammenn]\n1984 : Miami Vice, e pennad No Exit\n1985 : The Twilight Zone, e pennad Shatterday\n1985-1989 : Moonlighting, 67 pennad\n1996-1997 : Bruno the Kid\n1997 : Mad About You, e pennad The birth part 2\n1999 : Ally McBeal, e pennad Love Unlimited\n2000 : Friends, e-barzh tri fennad\n2002 : True West\n2005 : That '70s Show, e pennad Misfire\nEvel produour[kemmañ | kemmañ ar vammenn]\n1988 : Sunset\n2002 : The Crocodile Hunter: Collision Course\n2007 : The Hip Hop Project, Live Free or Die Hard\nReturn of Bruno, 1987, Razor & Tie\nIf It Don't Kill You, It Just Makes You Stronger, 1989, Motown / Pgd\nSteredenn Bruce Willis war Hollywood Walk of Fame\nEmmy ("Outstanding Lead Actor in a Drama Series") ha Golden Globe evit e berzh en heuliad Moonlighting\nBlockbuster Entertainment Award ("Favorite Actor - Suspense") ha People's Choice Awards ("Favorite Motion Picture Star in a Drama") evit e berzh er film The Sixth Sense. War ar roll e oa ivez evit gounit Saturn Award (aktor gwellañ). Div wech war roll MTV Movie Awards ivez.\nE miz C'hwevrer 2002 e resevas Hasty Pudding Man of the Year digant Harvard's Hasty Pudding Theatricals. Er memes bloavezh e voe lakaet da vouezh aotreet vroadel Children in Foster Care\nE miz Ebrel 2006 e voe bet lakaet da Officier Dans L'ordre Des Arts Et Des Lettres e Frañs\nD'ar 16 a viz Here 2006 e voe staliet steredenn Bruce Willis e Hollywood Walk of Fame. E 6915, Hollywood Boulevard emañ ar steredenn.\nAdtapet diwar « https://br.wikipedia.org/w/index.php?title=Bruce_Willis&oldid=1824728 »\nKemmoù diwezhañ degaset d'ar bajenn-mañ d'an 10 Gen 2019, da 22:37.


Ur sal gouelioù nevez pouezus evit ar c’hevredigezhioù - Kemper (BR)\nDegemer Kemper warc’hoazh Ur sal gouelioù nevez pouezus evit ar c’hevredigezhioù\n« Gant ar sal ar gouelioù-se hon eus c’hoant da grouiñ ur benveg akomod hag azas ouzh ezhommoù an holl gevredigezhioù e Kemper. » Georges-Philippe Fontaine, eilmaer karget eus an arc’hant hag eus ar strategiezh arc’hant\nUnan eus an traoù hag a vo lakaet da dremen da gentañ gant an ti-kêr : ur sal ar gouelioù hag a vo digoret e 2019, a-dal da dachenn an diskouezadegoù, e Penwiler. Gortozet e oa ar sal-se gant annezidi Kemper ha degemeret e vo enni abadennoù a bep seurt ar c’hevredigezhioù.\nAbaoe m’eo bet serret an Tog Ruz, ur sal m’emeur oc’h ober labourioù bremañ evit ober anezhi ur greizenn ar c’hendalc’hioù, hag abaoe m’eo bet digoret tachenn nevez an diskouezadegoù e Penwiler, re ger evit kalz kevredigezhioù, e vank ul lec’h da zegemer an abadennoù aozet gant kevredigezhioù Kemper.\nE-barzh ar strategiezh lakaet da dalvezout gant an ti-kêr ez eus bet divizet sevel ur sal nevez. Dibabet eo bet al lec’h, er straed Stank Vihan, dirak ar c’hastell-dour, el lec’h ma oa unan eus an teir zachenn-sport stabilaet hag a zo e stad Penwiler. Adsavet e vo ar city park un dek metr bennak pelloc’h eget al lec’h m’emañ bremañ.\nMestroniezh al labourioù en diabarzh\nDre m’o deus ezhomm ar c’hevredigezhioù anezhi hag evit ma vo kaset ar raktres buan da benn ne vo ket graet ur galv da vestroniezh al labourioù en diavaez. Evit gounit amzer e vo empennet ha heuilhet ar raktres gant tisavourien ar gumun.\nE-barzh ar sal ar gouelioù-se e vo meur a dra :\nur sal bennañ 800 m² he gorread,\nul leurenn lem-laka\nlogelloù ha gwiskvaoù,\nE-sell emaomp ivez da lakaat sevel ul leurgêr 100 m², dindan un disglavenn. Evel-se e vo un takad-diskouez ouzhpenn hag a zereo ouzh marc’hadoù al laoù pe foarioù an traoù kozh, da skouer.\nBoutinaat ha gwellaat\nMeret e vo an aveadur gant Kêr. Servijoù zo (evel eurioù digeriñ ar salioù) a c’hallo bezañ meret e boutin gant tachenn an diskouezadegoù. Evel-se e c’hallimp kaout doareoù efedusoc’h ha koustoù mont en-dro izeloc’h. Gant an tost m’emañ al lec’h d’an Artimon ha d’ar Pavilhon e c’hallo an dud implijout ar parklec’hioù a zo harp outo. Ur parklec’h, 120 plas ennañ, a vo kempennet koulskoude war dachenn ar sal nevez evit ma vo aesoc’h c’hoazh mont di.\nImplijet e vo ar sal-se gant ar c’hevredigezhioù evel ma karont. Dibabet he deus kêr eta chom hep lakaat derezioù lem-laka enni met lakaet e vo kadorioù ha taolioù e-kerz tud ar c’hevredigezhioù hag a c’hallo merañ al lec’h en un doare emren.\nPrizioù feurmiñ dedennus\nStudiet pizh e vo kael ar prizioù evit ma c’hallo an holl gevredigezhioù, ar re vras koulz hag ar re vihan, feurmiñ ar sal. Ar pal lakaet gant Kêr eo ober e doare ma vo implijet ar sal ar muiañ ar gwellañ.\nDeiziadur evit kas al labourioù da benn\nMiz Gwengolo 2016 : kadarnaat ar rakstudiadenn\nMiz C’hwevrer 2017 : raktres degemeret gant ar c’huzul-kêr\nMiz Ebrel 2017 : goulenn an aotre sevel\n2l trimiziad 2017 : dibab an embregerezhioù, goude ar galvoù da ginnigoù\nDeroù 2017 : deroù al labourioù\nDibenn 2019 : echu al labourioù ha lid-digeriñ ar savadur\nKoust rakwelet evit al labourioù\n4,8 milion a euroioù PTB (Pep taos e-barzh)


Pajenn:Le Gonidec - Bibl Santel pe Levr ar Skritur Sakr, eil levr.djvu/93 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/93\ndouar ar C’haldéed ; hag é likiinn anézhan̄ da eunn distrô peûr-baduz.\n13. Ha mé a zigasô war ar vrô-zé va holl c’hériou, kémen̄d em eûz lavaret enn hé énep, kémen̄d a zô skrivet el levr-man̄, kémen̄d en deûz diouganet Jérémias a-éneb ann holl vrôadou :\n14. O véza ma hô deûz servichet anézhan̄, pétrâ-bennâg ma’z oan̄t poblou brâz, ha rouéed brâz ; ha mé a rôiô d’ézhô hervez hô ôbériou, hag hervez labour hô daouarn.\n15. Râg ével-henn é lavar Aotrou ann arméou, Doué Israel : Kémer eus va dourn ar c’hôp eûz a wîn va frouden, hag é rôi eûz anézhan̄ da éva d’ann holl vrôadou étrézé péré az kasinn.\n16. Hag hî a évô, hag a vézô strafiḻet, hag a gollô hô skian̄t, pa wélin̄t ar c’hlézé a gasinn enn hô zouez.\n17. Ha mé em eûz kéméret ar c’hôp eûz a zourn ann Aotrou, hag em eûz rôet eûz anézhan̄ da éva d’ann holl vrôadou étrézé péré en deûz ann Aotrou va c’haset.\n18. Da Jéruzalem, ha da gériou Juda, ha d’hé rouéed, ha d’hé brin̄sed : évid hô lakaad da eunn distrô, da zaouzan, ha da zorc’hen, ha da valloz ével ma en em gav hiriô :\n19. Da Faraon, roué ann Éjipt, ha d’hé zervichérien, ha d’hé brin̄sed, ha d’hé holl bobl.\n20. Ha d’ar ré holl gwitibunan ; da holl rouéed brô ann Aosited, ha da holl rouéed brô ar Filistined, ha da Askalon, ha da C’haza, ha da Akkaron, ha d’ar ré a zô ô choum enn Azot ;\n21. Ha d’ann Iduméa, ha da Voab, ha da vugalé Ammon ;\n22. Ha da holl rouéed Tir, ha da holl rouéed Sidon, ha da rouéed brô ann énézi, a zô enn tû all d’ar môr ;\n23. Ha da Zédan, ha da Déma, ha da Vuz, ha d’ar ré holl a douz hô bléô ;\n24. Ha da holl rouéed ann Arabia, ha da holl rouéed ar c’hûs-héol, péré a choum enn distrô ;\n25. Ha da holl rouéed Zambri, ha da holl rouéed Élam, ha da holl rouéed ar Védied ;\n26. Ha da holl rouéed ann han̄ter-nôz, a dôst hag a bell, ann eil goudé égilé ; ha d’ann holl rouan̄télésiou a zô war c’horré ann douar ; ha roué Sésac’h a évô war hô lerc’h.\n27. Ha té a lavarô d’ézhô : Ével-henn é lavar Aotrou ann arméou, Doué Israel : Évit, ha mezvit, ha disloun̄kit, kouézit, ha na zavit két dirâg ar c’hlézé a gasinn enn hô touez.\n28. Ha ma na fell két d’ézhô kéméroud ar c’hôp eûz da zourn évid éva, é liviri d’ézhô : Ével-henn é lavar Aotrou ann arméou : Éva, éva a réot.\n29. Râk chétu é téraouinn en̄krézi ar géar é péhini é oa galvet va hanô, ha c’houi ével pa véc’h dinam a choumfé digastiz ? Na choumot két digastiz ; râk mé a ia da c’hervel ar c’hlézé war ar ré holl a choum war ann douar, émé Aotrou ann arméou.\n30. Ha té a ziouganô d’ézhô ar gériou-zé, hag é liviri d’ézhô : Ann Aotrou a iudô eûz al léac’h uc’hel, hag é lakai da glévoud hé vouéz eûz hé dî san̄tel ; iuda, iuda a rai war hé skéd ; eur garm kévret a loskô a-éneb ar ré holl a choum war ann douar, é-c’hiz ma ra ar ré a wask ar rézin.\n31. Eat eo ann trouz bétég harzou ann douar ; râg ann Aotrou a ia é barn gan̄d ar brôadou ; hen̄ hé-unan a varnô pép kîk ; d’ar c’hlézé em eûz rôet ar ré fallagr, émé ann Aotrou.\n32. Ével-henn é lavar Aotrou ann arméou : Chétu droug a zeûiô eûz a eur vrôad da eur vrôad all ; hag eur gorven̄ten vrâz a zavô eûz a bennou ann douar.\n33. Ar ré a vézô lazet gan̄d ann Aotrou enn deiz-zé a vézô gourvézet war ann douar, eûz ann eil penn d’é-gilé anézhan̄. Na vézô két gwélet war-n-ézhô, na vézin̄t két dastumet, na vézin̄t két bésiet ; ével teil é vézin̄t lédet war ann douar.\n34. Iouc’hit, mésérien ; ha garmit ; en em c’holôit a ludu, c’houi blénérien va dén̄ved ; râk peûr-leûniet eo hô teisiou, é péré é viot lazet, é viot skiñet, hag é kouézot ével listri talvouduz-brâz.\n35. Ar vésérien na hellin̄t két téc’hout, ha blénérien ann den̄ved na vézin̄t két dieûbet.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/93&oldid=157350 »\nKemmoù diwezhañ degaset d'ar bajenn-mañ d'an 31 Meu 2020, da 17:28.


Ottokar II Přemysl - Wikipedia\nOttokar II Přemysl (tchekeg: Přemysl Otakar II., 1230 - 26 a viz Eost 1278) a oa roue Bohemia eus 1253 betek 1278. Mab e oa da Václav I Přemysl ha Kunigunde a Hohenstaufen. A-berzh e dad en doa bet Bohemia ha Moravia da hêrezh. E 1251 e voe lakaet da zug Aostria gant breujoù ar vro-se. Bloaz goude e timezas gant Margarete von Babenberg (1205–1266), hêrez Stiria. E 1260 e c'hounezas Silezia, Lusatia ha Slovakia digant István V a Hungaria. E 1269 e tegouezhas Karintia ha Karniola gant Ottokar hag e teuas da vezañ priñs galloudusañ an Impalaeriezh Santel Roman ha German.\nDomani Ottokar II 1253-1271\nE 1273 e oa ret dilenn ur roue alaman nevez. N'eo ket Ottokar a voe lakaet war an tron, met e enebour Rudolf a Habsbourg. Nac'hañ a reas Ottokar e anavezout ha forbannet e voe gantañ abalamour da se. E 1276 e kouezhas e holl douaroù estreget Bohemia ha Moravia etre daouarn an Habsbourged. Pa glaskas adc'hounit e zomani kollet dre nerzh, e voe lazhet en emgann e-kichen Dürnkrut en Aostria-Izel d'ar 26 a viz Eost 1278.\nVáclav Iañ Rouaned Bohemia\n1253 – 1278 War e lerc'h:\nAdtapet diwar « https://br.wikipedia.org/w/index.php?title=Ottokar_II_Přemysl&oldid=1464828 »\nDernière modification le 4 Ebr 2013, à 16:49\nKemmoù diwezhañ degaset d'ar bajenn-mañ d'an 4 Ebr 2013, da 16:49.


Kaozeal:Brezel an Nav Bloaz - Wikipedia\nKaozeal:Brezel an Nav Bloaz\nA-raok cheñch titl e vefe bet mat en em soñjal en a-raok ha klask gouzout hag-eñ ne oa ket bet eus brezelioù-an-nav-bloaz all. Ha bezañ 'zo, evel hini Iwerzhon  pe .--Trec'hlid mitonet 7 Gou 2010 da 17:27 (UTC)\nPe pl:Irlandzka wojna dziewięcioletnia, hag all. Kemm titl ne vez ket ur gwall afer gwech ebet, na dec'h, na hiriv, nag arc'hoazh. Aesoc'h e vez klask laou en ur pennad a-raok ma vo echu eget sevel unan. Ur c'hiz e teu da vezañ er wikipedia-mañ war a welan. Bianchi-Bihan 7 Gou 2010 da 17:34 (UTC)\nDa ali eo, met ne soñj ket din e vez atav an dud o lavarout traoù evit hegasiñ ar re all, pell alese, ha ma vez gaou ganin e kavfen sot ha mezhus emzalc'h an dud-se neuze. D'am soñj eo kentoc'h gant ar pal reizhañ ar pezh a seblant dezho bezañ ur gudenn an abretañ ar gwellañ, a-raok ma vefe bet tud o labourat ur bern war gorre, evit ma ne vefe ket traoù da reizhañ forzh pegement da skouer. A galon --Y-M D (kaozeal) 7 Gou 2010 da 19:57 (UTC)\nAn aezamant a zo da gemm un titl n'eo ket un ali, ur fed eo. Mont da lavarout en em soñjal a-raok zo dismegañs pe kunujenn. Gwelout a ran tud o tont da c'hlabousat en-dro d'ar pennadoù met hini ebet o kemer perzh: ur fed eo. Bianchi-Bihan 8 Gou 2010 da 01:58 (UTC)\nBoulc'het eo Brezel an nav bloaz (Iwerzhon): aes e vo da bep hini kas al labour da benn. Bianchi-Bihan 8 Gou 2010 da 03:48 (UTC)\nLizherennoù bras[kemmañ ar vammenn]\nSkrivañ Brezel an Nav Bloaz a rafen, evel ma vez graet e yezhoù all, hag evel ma vez graet e brezhoneg evit brezelioù all (Brezel ar Pevar-Ugent Vloaz). --Llydawr 10 Gou 2010 da 16:23 (UTC)\nA vo graet diouzhtu. Bianchi-Bihan 10 Gou 2010 da 17:21 (UTC)\nAdtapet diwar « https://br.wikipedia.org/w/index.php?title=Kaozeal:Brezel_an_Nav_Bloaz&oldid=767070 »\nKemmoù diwezhañ degaset d'ar bajenn-mañ d'an 10 Gou 2010, da 17:21.


Gant ar ger Bridgetown e tegouezher amañ. Evit sterioù all ar ger, gwelit Bridgetown (disheñvelout).\nSavadur ar Mutual Life Assurance er Broad Street.\nBridgetown eo kêr-benn ha kêr vrasañ Barbados, un enezenn dizalc'h eus an Antilhez. War aod mervent an enez emañ ha 96 578 a dud a oa o chom enni e 2006. Tro-dro 110 000 annezad a oa er veurgêr e 2014.\nE-barzh parrez Saint Michael emañ. Diazezet e voe gant an drevadennerien vreizhveuriat e 1628. Adalek 1654 e voe anvet The Town of Saint Michael (kêr Sant Mikael). Ul lec'h touristel eo bremañ. He c'hreiz-kêr zo bet lakaet war roll ar glad bedel gant an UNESCO e 2011.\nGevellet eo kêr-benn ar Barbadez gant :\nBridgetown (Skos Nevez) (Kanada)\nWilmington (Norzhkarolina) (SUA)\nHackney (distrig Londrez) (Bro-Saoz)\nAdtapet diwar « https://br.wikipedia.org/w/index.php?title=Bridgetown&oldid=1914388 »\nKemmoù diwezhañ degaset d'ar bajenn-mañ d'an 1 Du 2021, da 11:52.


Pajenn:Inisan - Emgann Kergidu.djvu/118 - Wikimammenn\nPajenn:Inisan - Emgann Kergidu.djvu/118\nAr pennou braz, digaset euz a Baris evit rena Breiz-Izel, a ioa o chomm e Brest. Dre an tu-ze ive e oue skoet an taoliou kenta. Kaset e oue, var ar meaz, bandennou soudardet da lakaat ar veleien da doui senti ouc’h lezennou ar republik, pe d’ho digas gantho d’ar prizoun. Evelse kastel Brest ne zaleaz ket da veza karget a veleien, rak dibaod oa ar re a blege da urzou ken dizoue. Ne c’hellan ket ho henvel oll d’ehoc’h. Mar oc’h euz c’hoant da c’houzout ho hanoiou, lennit al leor en deuz skrivet, var an amzeriou-ze, e Breiz, an Aoutrou Levot, euz a Vrest. El leor-ze e kafot meur a dra ha ne gountan ket d’ehoc’h aman. An Aoutrou Levot, enn he leor, hervez va c’hreden-me, a zo demdost a du gand ar republikaned ; zoken enn deuz evel eun tamm c’hoant da vennaat lod euz an traou kriz ho deuz great er vro, hag\nAdtapet diwar « https://br.wikisource.org/w/index.php?title=Pajenn:Inisan_-_Emgann_Kergidu.djvu/118&oldid=103328 »\nKemmoù diwezhañ degaset d'ar bajenn-mañ d'an 19 Mez 2017, da 14:41.


Eil loden — XXVII. - Wikimammenn\nEil loden — XXVII.\nMoulerez Sant-Gwillerm, 1910 (p. 157-159)\n◄ ’N eur vont d’ar gatedral evit ar prozision Evit digeri hent d’ar prozision : 50.000 katolik, 3.000 poliser War rok ! gant beleien breton er renko kentan. — An Tad Fletcher, pôtr-ar-rôk. — Sioulder ha kantiko. — Bec’h ha reuz. ►\nMat, eta, eo ar bed ganimp betegen. Mes pan omp arru ouz ar gatedral ; n’ouzomp ken pelec’h mont. An norjo a zo serret. Ha neuze ni d’en em voutan war eun trotouer, e-mesk an dud a zo dastumet eno bern wa vern. « Ac’han, e sonjemp ennomp hon unan, ac’han e welfomp da vihanan ar prozision o tremen ’benn eun heur pe diou heur aman, mar n’hallomp ket en em lakat ennan. »\nMes setu ni evel prizoniet. Hed a hed gant pep trotouer e zo eur chaden boliserien ha na lezont den ebet da dont war greiz ar ru. Ret d’imp eta chom eno. Pasianted zoken eo hon deus da gemer, rak hon amezeien a ra d’imp sello treuz : a dra zur n’int ket katoliked. Da c’hortoz ma vefomp dilivret, e sellomp endro d’imp ha dre-oll ne welomp nemet tud. En hon c’hichen, a-dal d’imp, eur strollad katoliked deut eus Liverpool (lennet poul), evel ma lavar d’imp eur baniel a doug unan anê. Ha pelloc’h, en daou du d’ar ru, e zo strollado all gante ive bep a vaniel. Bean emaint evelse 50,000 a bôtred vat, kemeret gante aboe eun heur goude kreiste bord a ruio, evit stourm, eus ar ret, ouz ar zellerien a lakfe en o fenn ober dizurz.\nEtre ru Viktoria hag ar gatedral hon deus gwelet krennarded eus a bevarzek da driwac’h vla hag a oa gwisket hag armet evel soudarded : katoliked yaouank int, roet gante o hano evit heuilh ar patronajo. Hirie e roont dorn da boliserien kêr, evit ne yelo netra a-dreuz.\nMar savomp hon daoulagad, ne welomp adarre nemet tud : ken lies a brenestr, ken lies a gropad sellerien. Hag an toenno eta ? Daoust d’ê da c’holo aman tier a dri ha pevar estaj, ec’h int du gant an dud a zo pignet warne.\nHa gir ebet, koulz laret, gant kement a dud ! Mar n’ê ket ze souezus, en gwirione ? Pez a drouz a reont a dalv ar boubou a zav elec’h ma zo eun tôl gwenan. Pac’h ouzer pesort kriadenno a deuio gante bremazonn, e c’heller laret eman ar forn o c’hori.\nMes setu, a greiz-oll, o tont d’an trot eur skouaden boliserien, en o rôk eur mestr war warc’h. Marvat e zo ezom anê du-hont pelloc’h, evit delc’hen an dud klenk en o flas : aman, elec’h mac’h omp, e zo awalc’h eus eur chaden anê evit-se. Mes elec’h ma zo kroaz-hent e laker ’nê war diou pe war daer regen evit harz ouz an tôlio bout a deu deus kreiz ar bobl. Ze zo kiriek ma zo impliet 3,000 anê vit an abarde, darn war droad, ha darn war varc’h. Ha n’int ket rust ha didrue evel kalz eus hon archerien a Vro-C’hall : n’am eus gwelet hini ebet anê o wallgas eur zeller bennak. Ma vijen bet war doen ar gatedral wardro gant skrivagner ar Standard, am mije klevet eur gazetenner a Vro-C’hall o laret : « Mais ils sont magnifiques, la police » (brisc’halleg ar Zôzon).\nAdtapet diwar « https://br.wikisource.org/w/index.php?title=Eil_loden_—_XXVII.&oldid=109301 »\nKemm diwezhañ d'an 27 Her 2017 da 12:03\nKemmoù diwezhañ degaset d'ar bajenn-mañ d'an 27 Her 2017, da 12:03.


Jobig | Daskor\n– Ac’hanta, Jobig, pelec’h ec’h ez ken laouen ?... D’ar c’hoad adarre, kuita ? Da glask bleunioù ha mouar du ?\nJobig a respontas dre ur mousc’hoarzh kalonek, hag, en ur c’hwitellat un ton dezhañ e-unan, e kendalc’has gant e hent.\n– Paourkaezh Jobig, eme ar paotr yaouank a gomze outañ, Doue a ro koñfort ha plijadur da bep hini hervez e damm skiant war an douar-mañ.\nJobig ar C’hoadoù, – ul lesanv savet dezhañ, – a oa ur paourkaezh diod, mevel en ur vereuri eus ar Gêr-Wenn. Izel a spered abaoe e vugaleaj, en devoe bet ar gwalleur da goll abred e dad hag e vamm, peorien gaezh, met tud a boan ha tud a-feson. Prest goude marv ar re-mañ, ar c’hozh lochig balan a servije dezho da di a gouezhas en e boull, hag an emzivad en em gavas war an hent bras, hep goudor, hep souten, na siwazh, spered a-walc’h da c’hounit e damm bara.\nUn tiegezh kristen eus ar gêriadenn a gemeras truez outañ.\n– Ba ! eme Yann Vras d’e bried, ur genoù ouzhpenn e-touez kemend-all, petra eo se ? Ar paotrig a savo tamm-ha-tamm da heul hor re. Ne santimp ket hen degas hag un ober mat hor bezo graet, ma vimp digollet dioutañ gant Doue.\nHa dor an ti trugarezus a zigoras frank dirak an emzivad. Gwechall e oa stank en hor Breizh ar c’halonoù aour-se. Doue d’o mirout hiziv c’hoazh, niverus en hor bro ! Tennañ a reont dezhi eurvad ha bennozh.\nAr paotrig a greskas, ar c’hrennard a zeuas da vezañ paotr yaouank. Met e spered ne zigore tamm ebet. Diaes e vije, avat, kaout gwelloc’h kalon egetañ. Mirout ar saout ha diwall bugale vihan e vadoberourien a oa bet e vicher a-viskoazh, hag ur vamm dener n’he dije bet evit ar re-mañ, muioc’h a evezh na brasoc’h karantez. Gant-se, laouen dalc’hmat, Jobig en devoa gounezet grad-vat an holl. An ti a seblante goullo pa ne veze ket er gêr.\nAn amezeien a lavare alies da Yann Vras e oa sot o virout war e choug un den na rae dezhañ koulz lavarout, labour ebet. Yann ne responte ket dalc’hmat, met e soñj en devoa.\nPenaos, kas Jobig er-maez eus e di ? Biken avat ! An tiegezh ne vije ket ar memes hini ! Ne oa ket prest !\nHag ar bloavezhioù a dremene, skañv ha laouen, evit ar paourkaezh diskiant, eürusoc’h marteze en e stad eget ar speredekañ eus ar bed. Evit gwir, un den iskis e oa Jobig. Bep Sul ha d’ar pemdez, e veze gwelet, ur banerig vroenn ouzh e vrec’h, o treuziñ ar gêriadenn hag o kemer gwenodenn ar c’hoad bras a oa a-gostez da gêr. Ac’hano e teue dezhañ e anv, hag eno gant al laboused e veze en e blijadur.\nDoue, ma’n devoa serret outañ levrioù skiantek an dud, a zispake sklaer dirazañ an teñzorioù kuzhet e levr kaer ar Grouadelezh. Gwelet e veze o chom eurvezhioù penn-da-benn, azezet war ar man ouzh troad ur wezenn, pe harpet ouzh ur garreg, da selaou richan un evnig, da sellout ouzh ur wazhig o ruilhañ war ar bili aour e-mesk ar bleunioù.\nUn devezh, daou alies zoken, e chome evel-se da redek ar c’hoadoù, ha ne zistroe nemet leun e baner a vouar, a graoñ, a lus du, a roe a-hed an hent d’ar vugale. Kement-se holl en devoa gounezet dezhañ karantez tud vat ar Gêr-Wenn. Er gouelioù, er beilhadegoù, er predoù, Jobig a oa klasket ha prizet evel ar re all.\nAn dud yaouank, evit farsal, a c’houlenne outañ a-wechoù :\n– Ha te, Jobig, n’ec’h eus ket choazet mestrez ebet, evit c’hoazh ? Poent eo dit soñjal, paotr ! Alo, gwelomp hag-eñ ec’h eus lagad !\nJobig ne responte ket, met e soñj en devoa, evel ma’c’h it da glevout.\nLiens transversaux de livre pour Jobig\nPerig ha Janig ›


Y Byd ("Ar Bed") a oa anv ur gazetenn bemdeziek e kembraeg a oa bet klasket sevel e Kembre er bloavezhioù 2000. Bez’ e oa da zont er-maez pemp gwech ar sizhun adalek miz Meurzh 2008. E miz C’hwevrer 2008 avat e voe dilezet ar raktres gant ar gompagnunezh Dyddiol a oa da embann ar gazetenn, abalamour ma ne oa ket skoazellet a-walc’h gant gouarnamant Kembre.\nE 2002 e oa bet graet ur studiadenn, gant ar greizenn Mercator en Aberystwyth : hervez ar studiadenn-se ne oa ket dibosupl embann ur gazetenn bemdeziek e kembraeg. Tamm-ha-tamm e voe savet ur raktres, gant ur gompagnunezh prevez anvet Dyddiol, dastumet arc’hant, ha kavet tud da labourat evit ar gazetenn.\nMeur a wech e voe ampellet embannadur ar gazetenn avat, rak diaes e oa kavout koumananterien a-walc’h. A-benn deroù 2008 koulskoude e oa bet dastumet 300 000lur sterling digant danvez-lennerien hag enfredet e oa bet tud da labourat evit ar gazetenn. Kavout a rae d’ar gompagnunezh Dyddiol e c’hallje kaout 7000 lenner. Burevioù a oa bet kavet evit ar gazetenn e Machynlleth ; gwerzhet e vije bet Y Byd e 70 pence an tamm, nemet da Wener ma vije bet gwerzhet keroc’h, gant ur stagadenn evit an dibenn-sizhun.\nD’ar 5 a viz C’hwevrer 2008 e oa bet embannet gant Rhodri Glyn Thomas, ar ministr evit ar c’hembraeg hag ar sevenadur e gouarnamant Kembre ma vije roet 200 000 lur sterling bep bloaz evit embann kelaouennoù kembraek. Kalz re nebeut e oa ar sammad-se avat evit ar gompagnunezh Dyddiol, a oa o c’hortoz kaout 600 000 lur a skoazell digant ar gouarnamant evit ar bloavezh kentañ.\nA-raok an disklêriadur-se e oa bet embannet gant Bwrdd yr Iaith Gymraeg ne oa ket sur e c’hallfe ur gazetenn bemdeziek kembraek bevañ ha ne c’hallfe dont er-maez nemet gant skoaziadoù bras.\nD’ar 15 a viz C’hwevrer 2008 e oa bet embannet gant ar gompagnunezh Dyddiol e tileze he raktres da embann Y Byd. O dilez a roas danvez-implijidi ar gazetenn goude-se.\nAbaoe n’eus ket bet raktresoù all, daoust m’he deus kendalc’het ar gompagnunezh Dyddiol da vezañ ha da brederiañ war ar c’helaouiñ e kembraeg.\n↑ Study into viability of Welsh paper, BBC News Online, 15 April 2002 (en)\n↑ Enwi golygydd Y Byd, BBC News Online, 28 November 2006 (cy)\n↑ Welsh language paper is unveiled, BBC News Online, 20 June 2007 (en)\n↑ Extra cash for Welsh newspapers, BBC News Online, 5 February 2008\n↑ 'Quick' newspaper decision call, BBC News Online, 14 January 2008 (en)\n↑ Daily Welsh newspaper abandoned, BBC News Online, 15 February 2008 (en)\n↑ Welsh newspaper firm to continue, BBC News Online, 31 January 2009 (en)\nUn quotidien en langue galloise - Transcript 8 (fr)\nAdtapet diwar « https://br.wikipedia.org/w/index.php?title=Y_Byd&oldid=1674127 »\nKemmoù diwezhañ degaset d'ar bajenn-mañ d'an 8 Kzu 2015, da 17:26.


Abrege eus an Aviel/Chapistr 76 - Wikimammenn\nAbrege eus an Aviel/Chapistr 76\n◄ Meditation voar ar Varn particulier Meditation voar ar Barados Conferanç santel voar ar voyen da gundui ur vuez devot ha parfet ►\nVoar ar Barados.\n1. P. Peguer caër eo ar Barados.\n2. P. Ar pez a dleomp da ober evit e c’hounit.\nCOnsiderit peguer caër eo ar Barados, Palæs an Autrou-Doue, an Trôn eus e c’hloar, ar pen œuvr eus e vanifiçanç, ur plaç a blijadurez e pehini e jouis ar Sænt eus un eürusdet eternel, o velet Doue faç-a-faç, oc’h e gontempli, oc’h e garet ahed un eternite heb fin.\nUn Doue eo da behini ar bed-oll n’en deus coustet nemet ur goms, pehini a implich e oll buissanç evit renta parfetamant eürus e servicherien fidel.\nRepresantit eta d’ho speret ar c’haëra traou hac ar c’haëra compagnunez a illit da gompren, ha livirit goudese : ar Barados a so infinimant caëroc’h evit quemense.\nAn Abostol sant Paul, goude beza bet ravisset bet’en Eê, en deus discleriet penaos speret an n’en deus quet comprenet ar pez en deus preparet Doue d’ar re pere er c’har.\nAr Sænt o devoa ur guir volonte d’en em savetei ; o sonch hac o c’halon a oa en Eê ; hac an esperanç eus ar recompans a c’hortoent, a gresque bepret o c’houraich. Songeomp ive alies er Barados, sellomp ouz an Eê ; consideromp ar gurunen a so destinet deomp, hac en em santimp excitet muy-oc’h-muy da labourat evit e meritout.\nEvit mont d’an Eê, evit beza Sant, ne d’ê quet absolumant necesser ober traou bras ha dreist-ordinal, mæs miret Gourc’hemennou Doue, hac en em acquita eus an deveriou eus ar stat da behini en deus hor galvet. Ha diez e quivit-hu quemense ? Hac e couste un dra benac deoc’h, pegueit e pado ho poan, ha pegueit ne pado quet ar recompans ? E guirionez, ha coustout a ell re, pa vez question da c’hounit un eürusdet eternel ? Quement a oufemp da ober na da souffr, eme c’hoas S. Paul, ne d’eo netra e comparseson d’ar gloar a so prometet deomp.\nO va Doue, ha beza em bo-me un deiz an eur da dânva an douçder eus an eürusdet voar pehini e veditàn ? N’oc’h eus va c’hrouet nemet evit ar fin-ze, ha rei a rit din an oll moyenou necesser evit quemense. Ha revus a rin-me ar gurunen a offrit din ?\nO Palæs caër a Zoue, e pehini pep tra so douç, ha netra c’huero, e pehini ar ros a vezo hep drein, ar peoc’h hep bresel, hac ar vuez hep fin ! O Jerusalem celestiel, e pehini e canimp eternelamant ar C’hanticou caër eus a Sion ! Piou a allo caout poan o labourat, oc’h ouzout ez oc’h ar recompans eus e labourou ! Piou a revuso combati, o consideri ar gurunen a so preparet evit-àn !\nPeguen dister ha peguen disprigeabl e cavàn-me madou an douar, pa sellàn ouz au Eê, ha pa gonsideràn ar madou eternel !\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_76&oldid=95080 »\nKemmoù diwezhañ degaset d'ar bajenn-mañ d'an 9 Du 2016, da 16:26.


Pajenn:Herri - Skrituriou sakr - Exod, 1861.djvu/130 - Wikimammenn\nPajenn:Herri - Skrituriou sakr - Exod, 1861.djvu/130\nc’hik a zo bet sakret, pe euz ar bara, beteg ar mintin, e tevot ar restou-ze enn tan ; ha ne vezint ket debret, dre ma’z int bet santifiet.\n35. Ober a reot var Aaron hag he vugale ann holl draou am euz gourc’hemennet d’ehoc’h. Epad seiz devez e sakrot ho daouarn.\n36. Eul leue bemdez a ghennigot da gaout trugarez euz ar pec’hed. Ha pa ho pezo lazet e zakrifis ann hostif da gaout trugarez euz ar pec’hed, e neteot ann aoter hag e skuillot eol var-n-ezhi evit he santifia.\n37. Epad seiz devez e purifiot ann aoter hag he santifiot, hag e vezo Santel-Santel. Kement hini a doucho out-hi, a vezo santifiet.\n38. Chetu ama petra a reot var ann aoter : Daou oan bloaz a zakrifiot bemdez hep mankout deiz ebed.\n39. Eunn oan diouc’h ar mintin, hag eghile d’ar pardaez.\n40.Gant ann oan kenta e kennigot flour guiniz eunn dekved euz ar muzul hanvet ephi, hag ar bleud distrempet gant eol olivez pilet, euz a behini, e vezo eur c’hart muzul hanvet hin ; kenniga a reot ivez guin da skuilla var ar zakrifis, eur c’hart hin ivez muzulet var al leac’h.\n41. Ann oan all a ghennigot d’ar pardaez evel eur zakrifis a c’houez vad gant ar memes lid hag hini ar mintin, hervez ann traou hon euz lavaret.\n42. Sakrifiz ann Aotrou eo, da veza kennighet hep ehan a rum da rum keid ha ma pado ar ouenn ac’hanoc’h, ec’harz dor tabernakl ann desteni dirag ann Aotrou, e peleac’h en em zalc’hinn evit komz ouz-hoc’h.\n43. Hag eno e roinn va urzou evit bugale Israël, hag ann aoter a vezo santifiet dre va gloar.\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/130&oldid=115056 »\nKemmoù diwezhañ degaset d'ar bajenn-mañ d'an 13 Ebr 2018, da 14:16.


Pajenn:Guillouzic - Bue Zant Ervoan, 1894.djvu/48 - Wikimammenn\nPajenn:Guillouzic - Bue Zant Ervoan, 1894.djvu/48\nde ar gouel, ha bep seiz vla a ve gret eur prosision endro d’ar mene zo en kichen, rag dre enon a dremenaz relego ar zant-se pa oaint digaset deuz Hillion, lec’h ma oa marvet, beteg lec’h a man breman be zant Ronan. Dom Ervoan hag ar belerined a oa gant-han a bede aliez hed an hent, ha pa vije achu ar beden, ar zant a lare d’he eur gomz vad benag ; chom a rejont eur pennad d’ober eur diskuiz n’eur c’hroazhent, ha keit a oaint enon a oa ar person o komz d’he deuz aviel an de-se, en keit-se a dremenaz an Otro a Goatpont hag eun denjentil all war varc’h ; an den didoue-man, o klevet ar zant, en em lakaz da c’hoarzin ha d’ober goab diont-he. — « Gwelet a ret, eme Dom Ervoan, an den-ze a dremen aze c’houeet gant an ourgouil, na briz ket chom da chilaou komjo Doue ; mar vije bet aman n’em flas pemp pe c’houec’h plac’h o tansal gant taboulin an diaoul, a vije chomet gant-he ; me garfe ve skoet gant ar c’hlenvet vit ma rei pinijen enpad he vue. » Neubet amzer goude, an den-ze goueaz paralizet.\nAn Otro Doue na blij ket d’ean a ve goapeet ar re dalc’h he blas war an douar. Goude maro Zant Ervoan a deuaz an den-ze war ve ar zant da c’houlen pardon ha iec’het digant-han, hag a oe gwellaet, hag adaleg neuze a deuaz da vean eur c’hristen mad.\nO tistrein deuz Zant-Ronan, Dom Ervoan a dremenaz dre Gemper, hag enon oe pedet da brezek barz an iliz vraz. Prezeg a rae en gwirione vel eur zant, bet a nevoa digant Doue ar pez zo eom vit ober eur zarmoner mad, braz\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/48&oldid=127433 »\nKemmoù diwezhañ degaset d'ar bajenn-mañ d'an 9 Eos 2018, da 12:49.


Rediet oc'h chom er gêr gant ar vugale ?\nProgrammoù e brezhoneg war Brezhoweb.\nPublié le 18/03/20 14:59 -- mis à jour le 18/03/20 14:59\nRediet oc'h chom er gêr gant ar vugale er sizhunvezhioù da zont ? Chomit sioul, Brezhoweb a ginnig deoc'h kantadoù a eurvezhioù e brezhoneg evit ar re vihan hag ar re vras.\nTresadennoù-bev e brezhoneg evel-just, met ivez C'hoarioù, mojennoù, heuliadennoù, magzinoù, programmoù pedagogel... Digoust eo, posubl eo sellout ouzh ar programmoù war lec'hienn Brezhoweb, hag e vezent istitlet e brezhoneg pe/hag e galleg hervez ar programmoù.\nTresadennoù-bev (adalek 3 bloaz)\nC'hoarioù tele (adalek 5 bloaz)\nFoeterien e Rusia (istitlet e galleg, hag e brezhoneg evit ar prantadoù saoznek)\nTri Zraig , ar c'hoari evit ha gant ar vugale\nC'hoari ha Deskiñ , evit c'hoari ha deskiñ e brezhoneg\nMojennoù, kontadennoù ha marvailhoù arall (adalek 3 bloaz)\nMojennoù (istitlet e brezhoneg)\nSketchoù, kontadennoù, troioù-hud...\nBrezhoneg Bemdez , un tañva d'ar brezhoneg (e galleg)\nTroioù Lavar , Troioù-lavar brezhonek evit ober anaoudegezh gant spered ar brezhoneg ha pinvidikaat hor yezh\nAr Brezhoneg a gan , Ar c'hanaouennoù brezhonek, sed amañ un teñzor a-fed sevenadur (istitlet e galleg hag e brezhoneg)\nGwir Vretoned , Graet o stal d’ar c’hozh kaozioù war Breizh (istitlet e galleg)\nMagazinoù (adalek 7 vloaz)\nTuto Breizh , ober anaoudegezh gant Breizh (istitlet e galleg)\n4/13 munud e Breizh , ur gelaouenn e brezhoneg (istitlet e galleg hag e brezhoneg)\nWar an ton bras , Istorioù bihan ar sonerezh meur e Breizh\nSkrivagnerien , ober anaoudegezh gant skrivagnerien Breizh\nWar-zu Amerika ar Su , un tañva deus livioù broioù Amerika ar Su\nPennad Kaoz , un atersadenn don ha fonnus gant un den deus ar vro (istitlet e brezhoneg)\nHeuliadennoù tele (adalek 8 vloaz)\nEne(z) , un heuliadenn nevez o tont deus Bro-Skos (istitlet e galleg)\nKen tuch' , ar sitcom farsusañ bet skrivet ha filmet e brezhoneg (istitlet e galleg)\nSaga Brittia , ur serienn farsus evit dizoleiñ istor Breizh gant ar re o deus bevet an istor (istitlet e galleg)


Accueil / Skriverien (Pajenn 4)\nTro Europa ar yezhoù minorel\n12 September 2016\tBreizh, Maxime TOUZÉ 0\nSed aze ur raktres eus ar re zedennusañ ! Ober un droiad e Europa a-bezh e-pad seizh miz, war droad, war vag, gant an tren hag all evit filmañ hag atersiñ ar pobloù a gomz ur yezh vinorel e bro pe vro. Setu ar pezh a fell da Morgane Lincy ...\n3 September 2016\tBro C'hall, Maxime TOUZÉ 0\nKengred Celtic – Palestina !\n18 August 2016\tEtrebroadel, Maxime TOUZÉ 0\nDec’h da noz e oa bet dalc’het ur c’hrogad mell-droad e Glasgow, e Celtic Park etre skipailh ar re gwer ha gwenn hag Hapoel Beer-Sheva. Ur flac’had o deus paket an Israeliz, 5-2 e krogad kentañ an dispartiañ evit kemer perzh er Champions League. Met reuz a zo bet e-kerzh ...


Kemper : ur stummadur barrekaat a grogo e miz Gwengolo – Scop Roudour\nKemper : ur stummadur barrekaat a grogo e miz Gwengolo\nManon Deniau 0 182\nAdalek ar 15 a viz Gwengolo e krogo hor stummadur barrekaat e Kemper !\nEvit piv eo ar stummadur-mañ ? Evit an holl vrezhonegerien a fell dezho gwellaat o live eo. Ar stummadur barrekaat a servij da vezañ muioc’h en e vleud pe en he bleud dre gomz ha dre skrid evit kavout ul labour da skouer.\nPetra eo pedagogiezh Roudour ? A-drugarez d’hon hentennoù Deskiñ Buan e vo dalc’het soñj ganeoc’h eus gerioù, stummoù frazennoù ha troioù-lavar brezhonek. Desket e vo ganeoc’h en un doare efedus-tre hep merzhout en un aerlgec’h madelezhus. Skoazellet e vezit gant ho stummerien ha gant al lec’hienn Ambroug, hol leurenn stummañ.\nPetra a vo graet ? C’hoarioù roll, raktresoù a-stroll diwar-benn un tem bennak, baleadennoù a vo graet. Kejet e vo ouzh brezhonegerien ar vro.\nSkrivet e vo pennadoù hag adwelet poentoù yezhadur ivez. Ouzhpenn-se e vo graet ur staj en embregerezh e-pad ur sizhun.\nPenaos e vez heuliet ar stummadur ? War al lec’h e vez heuliet ar stummadur pevar devezh ar sizhun hag un devezh a vez graet a-bell e darempred gant ar stajidi hag ambrouget gant ar stummerien.\nAr rannvro a c’hell arc’hantaouiñ ho stummadur ma’z oc’h dilabour.\nPelec’h emañ ? E 2 straed Meilh Melwenn emañ hol lec’h stummañ e Kemper. Tu zo da zebriñ war al lec’h.\n2021, bretagne, breton, enseignement, enseignement bilingue, Finistère, finistère sud, Formation, formation de perfectionnemment, je cherche du travail en breton, je veux trouver du travail en breton, kemper, kreizenn stummañ, miz gwengolo, petite enfance, quimper, rentrée 2021-2022, roudour, roudour scop, septembre, stummadur barrekaat, stummadur barrekaat tri miz\n« Formations à distance : webinaire le 9 juin\nDébut 15 septembre, 9 h 00 min\nFin 10 décembre, 17 h 00 min


Pajenn:Heuriou brezonnec ha latin.djvu/195 - Wikimammenn\nPajenn:Heuriou brezonnec ha latin.djvu/195\nAn devotion d’ar Verc’hes.\nHa me rin mez da Satan maleürus,\nHoc’h eus he benn flastret quer glorius.\nObtenit d’in abondanç a c’hraçou,\nEvit gallout trec’hi an oll viçou ;\nAccordit d’in ho penediction,\nMa rin ganti erfat peb action.\nO va itron, me ho pe[d]  dreist peb tra,\nPa em guelot em amser diveza,\nMa sicourit en heur eus va maro,\nMa’z in gueneoc’h da veuli Doue ato. Amen.\nINSTRUCTION EVIT AR ROSERA.\nPRofitapla fæçon a ouffac’h da choas evit en em recommandi d’ar Verc’hes ha d’he map Jesus assambles, eo en em acquita erfad eus a vreuriez ar rosera pehini so ur beden mental ba vocal, instituet gant sant Dominic en enor da Jesus-Christ ha d’he Vam santel, o recita pemzec digenes, da lavaret eo, pemzec gueich dec Ave, Maria, gant ur Pater araoc peb digenes, hac o vedita ar pemzec myster principal eus a vuez, hac a varo, hac a resurrection hor Salver hac he vam ar Verc’hes Vari.\nAr rosera-ma eus a bemzec digenez a so partajet en tri chapelet, ha peb hini anezo a gompren pemp digenes ha pemp myster, evel ma’z eo expliquet ama varlerc’h.\nAr c’henta so galvet ar chapelet a joa, abalamour d’ar joa a zigaças Map Doue er bed dre voyen he incarnation, pe veus a hini e vediteur ar mysteriou var bep digenes anezan. Lavaret vez ar chapelet a joa-ma evit goulen ar c’hraç d’ar bec’herien d’en em gonvertissa, abalamour ma vez ive ur joa bras en eê gant Doue hac he ælez o velet ur pec’her pe ur bec’heres epquen oc’h en em gonvertissa hac oc’h ober pinijen. An eil a so galvet ar chapelet a gueuz pe a souffranç, abalamouhr da gueuz ar Verc’hes var ar souffrançou [a]  bassion he Map, pere a gonsiderer var bep digenes\n↑ Moullet : peb.\nAdtapet diwar « https://br.wikisource.org/w/index.php?title=Pajenn:Heuriou_brezonnec_ha_latin.djvu/195&oldid=98032 »\nKemmoù diwezhañ degaset d'ar bajenn-mañ d'an 16 Gen 2017, da 12:46.


eveldoc'h - Wikeriadur\neveldoc'h /Distagadur ?/\nFurm an araogenn evel, displeget en eil gour lies\n— Ni a raio eveldoc'h, eme eur vandenn dud iaouank. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 6.)\nPatern. — Ha c'houi a gav d'eoc'h, Aotrou Kerlaban, e vez kement-se a vall da gaout eur gouarner eveldoc'h ? — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 32.)\n— Grin da, emezan. Me n'oun ket eveldoc'h-hu, n'em eus ket va lavar ha va dilavar ! — (G. MILIN, Gwechall-goz e oa..., Kemper, 1924, p. 63.)\n— Gwell a se ! va mab, gwell a se ! d'hoc'h oad, ne raen eveldoc'h nemet ur c'housk, e-pad an noz. » — (Jakez Riou, An Ti Satanazet, Skridoù Breizh, 1944, p. 69.)\n« [...]. Pouilhet on bet re bell amzer gant ho merc'h, met n'on ket e sell da vezañ moustret dindan dreid gant ur wrac'h eveldoc'h c'hwi ». — (Jarl Priel, Va Zammig Buhez, Al Liamm, 1954, p. 49.)\n— [...]. Gwir eo avat, n'eus ket kalz a skolidi eus ar bloavezh kentañ a vije bet gouest, eveldoc'h, da stourm ouzh un troll-menezioù deuet d'e vent. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 185.)\ngalleg : comme vous (fr)\nAdtapet diwar « https://br.wiktionary.org/w/index.php?title=eveldoc%27h&oldid=231258 »\nDernière modification le 21 C'hwe 2017, à 07:17\nKemmoù diwezhañ degaset d'ar bajenn-mañ d'an 21 C'hwe 2017, da 07:17.


Claas Jaguar 900 Type 496 v1.0.0.0 - Modhub.us\n2 6 12 1997\nThomas 2018-10-17 11:13\nThomas 2018-10-17 11:14\nGuest 2018-10-19 09:34\nGuest 2018-10-19 16:28\nMB3D Modelling, STv-Modding, Trevi00,Ze0n(AgrarNord)\nTHOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE. THOMAS IS AN ARSE HOLE\nThomas is an arse hole 2\nTHOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2. THOMAS IS AN ARSE HOLE2.\nThomas is an arse hole 3\nTHOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3. THOMAS IS AN ARSE HOLE3.\nthomas le voleur de mod, va te faire foutre\nc'est facile de piquer un avatar de merde, la preuve.......


Rambo: First Blood Part II pe Rambo II a zo ur film niñvek a orin Amerikan sevenet gant George Pan Cosmatos, er bloavezh 1985. An eil tamm ez eo d'an heuliad filmoù awenet gant an dudenn John Rambo. Haroz ar film a zo c'hoariet gant Sylvester Stallone.\n2 Rambo II an digoll\n3 Rambo II en heuliad filmoù\nKregiñ a ra Rambo II just war lerc'h an hini gentañ Rambo First Blood. Kaset ez eo bet an haroz d'an toull-bac'h me ar c'horonal Trautman e ez ofisour ha kamalad bev nemetañ a ginnig dezhañ un hent evit mont d'ar frankiz ur c'hefridi risklus da vat: Distreiñ er Vietnam ha degas prouennoù d'eus ar brizonidi Amerikan bac'het gant lu an Norzh Vietnam.\nRambo II an digoll[kemmañ | kemmañ ar vammenn]\nAnat ez eo Rambo II un doare digoll ha diskargañ spered an Amerikaned a-fed koll brezel Vietnam o welet John Rambo o lazhadegañ degadoù a soudarded norzh vietnamian e-unan evit saveteiñ e genvreudeur bac'het ha jahinet.\nUl lod a zo propaganda enep-komunour a-grenn (ar Brezel Yen a zo c'hoazh d'eus outi) o welet soudarded an URSS deuet da harpañ dindan un doare dismegañsus lu norzh Vietnam hag o vezañ lazhadeget aes hag eeun gant Rambo. Kement-mañ o kavout e uhelañ gant an emgann biñsaskell etre Rambo hag ur Bell UH-1 Iroquois "Huey" Amerikan kozh o talañ al letanant-koronal Rusian Podovsky en e Mil Mi-24 Hind kalz modernoc'h.\nBell UH-1 Iroquois "Huey" e brezel Vietnam\nRambo II en heuliad filmoù[kemmañ | kemmañ ar vammenn]\nRambo II n'eo ket nemet ur film oberiant dudius hag ur film propaganda enep komunour memes ma z'eo darn e gefridi. Ar film a ro tro ivez evel film kentañ an heulienn Rambo First Blood da zegas ar gaoz war poanioù dru an ez soudarded Amerikan bet implijet gant o kouarnamant evel ostilhoù ha dilezet hep damant goude brezel Vietnam.\nDegas a ra ivez ar gaoz war ez soudarded brezel Vietnam o vezañ digomprenet pe gwallgaset gant pobl Amerika ha war ar brizonidi brezel Amerikan laosket da vont da anaon e kampoù-bac'h Vietnam.\nUn doare kentel ez eo a-berzh aozour ar film etrezek an arvesterien.\nEchuiñ a ra ar film gant ar gaoz 'se etre ar c'horonal Trautman ha John Rambo:\n"- Met petra fell dit, Rambo ?\n- Pezh fell din? Ar pezh a fell dezho kaout... ar pezh a venn an holl re o deus bet roet o nerzh bouzelloù er vro-se da gaout...\nar c'hoant am eus da vezañ karet gant ma bro kement a ma garan anezhañ..."\nSoudarded Viet Cong o tougen ur brizoniad brezel Amerika pe POW (Prisoner Of War)\nRonald Reagan prezidant ar Stadoù-Unanet d'ar mare-se, en deus bet laret o tont 'maez ar sinema: « Ma sav ur gudenn gant Amerika gouzout a reomp bremañ piv gervel! »\nRambo a implij a-galz an arm M-60 un arm implijet a-wir e-kerzh brezel Vietnam\nAr viñsaskell Bell UH-1 Iroquois "Huey" a vez implijet gant John Rambo er film a zo ur simbol eus lu Amerika e brezel Vietnam.\nFilm Kinnig ofisiel Rambo II\nAdtapet diwar « https://br.wikipedia.org/w/index.php?title=Rambo:_First_Blood_Part_II&oldid=1875284 »


Anne Villiers - Wikipedia\nAnne Douglas, pe Anne Villiers (war-dro 1610 – 1654) a oa ur gontez saoz, Kontez Morton, ha brudet he c'hened.\nAnne Villiers, Kontez Morton, poltredet gant Theodore Russel, war-dro 1640.\nMerc'h e oa da Sir Edward Villiers (c. 1574 – 1626) ha d'e bried Barbara St. John, merc'h da Sir John St. John. Moereb e oa da Elizabeth Villiers, serc'h d'ar roue William III, ha da Barbara Villiers, serc'h d'ar roue Charlez II.\nHarozez ar roueelourienAozañ\nAnne Villiers, Lady Dalkeith, poltredet gant Anthony van Dyck\nLady Dalkeith, evel ma veze graet anezhi, a oa maeronez da Henrietta Anne Bro-Saoz. E-pad Brezel diabarzh Bro-Saoz, ne oa ar briñsezig nemet ur miz, pa voe laosket dindan evezh Lady Dalkeith.\nGoude seziz Exeter gant arme ar Parlamant e miz Ebrel 1646, e rankas ober war-dro ar bugel diwar he c'houst. Ne fellas ket dezhi kas anezhi da Palez Sant James, met klask a reas kas anezhi d'he mamm, Henrietta Maria Bro-C'hall a oa e Bro-C'hall\nAdtapet diwar « https://br.wikipedia.org/w/index.php?title=Anne_Villiers&oldid=1863883 »\nDernière modification le 21 Gen 2020, à 17:55\nKemmoù diwezhañ degaset d'ar bajenn-mañ d'an 21 Gen 2020, da 17:55.